Εύη Φραγκάκη: «Δεν υπάρχει "βελούδινο" διαζύγιο»\nΝοε 14, 2019 Hits:35 ΕΛΛΑΔΑ\nΝοε 14, 2019 Hits:26 ΚΟΣΜΟΣ\nΝοε 14, 2019 Hits:30 ΚΟΣΜΟΣ\nΝοε 14, 2019 Hits:24 ΚΟΣΜΟΣ\nΝοε 14, 2019 Hits:29 ΚΟΙΝΩΝΙΑ\nΝοε 14, 2019 Hits:52 ΑΥΤΟΔΙΟΙΚΗΣΗ\nΤο 2009 η Εύη Φραγκάκη έγινε μητέρα και παντρεύτηκε με τον πολιτικό συντάκτη Δημήτρη Κοτταρίδη. Δύο χρόνια μετά το ζευγάρι αποφάσισε να τραβήξει χωριστούς δρόμους.\nΗ δημοσιογράφος και παρουσιάστρια σε πρόσφατη συνέντευξή της μίλησε τόσο για τον γιο της όσο και για τον γάμο της και το διαζύγιο.\n«Ο γιος μας (σ.σ. Σταύρος) ήταν πολύ μικρός όταν χωρίσαμε. Ωστόσο προφανώς και το αντιλήφθηκε, καθώς είδε την καθημερινότητά του να αλλάζει. Με το παιδικό του μυαλό προσπάθησε να το εξηγήσει κάπως, αλλά εμείς ήμασταν συνεχώς κοντά του, για να νιώθει ασφαλής και του μιλούσαμε με άνεση για όσα είχε ανάγκη να καταλάβει. Θεωρώ ότι αν δεις τα πράγματα ώριμα και σοβαρά και όχι ανταγωνιστικά, για το ποιος θα επικρατήσει, τότε και οι πιο δύσκολες καταστάσεις, όπως ένα διαζύγιο, θα αποτελέσουν σημείο εξέλιξης και για τους τρεις πόλους μιας οικογένειας. Αυτό που λέω στον γιο μου είναι αυτό ακριβώς που βιώνει και στην πράξη… ότι μπορεί να χώρισε ο Δημήτρης με την Εύη, αλλά δεν θα χωρίσει ποτέ η μαμά και ο μπαμπάς. Στην περίπτωσή μας, δεν υπήρξε ούτε μία στιγμή που να αμφισβητήσει ο ένας τη γονεϊκή ιδιότητα του άλλου. Βλέπουμε μόνο το καλό του παιδιού μας, ανεξάρτητα από το ότι έχει προηγηθεί διαζύγιο. Και με βεβαιότητα σου λέω πως, για να προχωρήσει ένα ζευγάρι στο διαζύγιο, προφανώς υπάρχουν δυσεπίλυτα θέματα μεταξύ τους. Δεν υπάρχει "βελούδινο" διαζύγιο, είναι… άλλο το ύφασμά του», αποκάλυψε η Εύη Φραγκάκη στο περιοδικό People.\n«Όσο μεγαλώνει ο γιος μου, τόσο περισσότερο αυξάνεται η αδυναμία που του έχω! Δεν έχω μέτρο σύγκρισης, αν η ανατροφή του αγοριού ή του κοριτσιού είναι πιο εύκολη, όμως βρίσκω υπέροχο για μια γυναίκα να μεγαλώνει αγόρι. Για χάρη του γιου μου έχει τύχει να παίξω πασάκια στο γήπεδο με 12ποντη μπότα, αφού μόλις είχα τελειώσει τη δουλειά μου στο κανάλι. Τέτοια περιστατικά κι άλλα παρόμοια με άγχωναν τον πρώτο καιρό για το αν πραγματικά μπορεί να καταφέρει μια γυναίκα τελικά τον συνδυασμό “μητρότητα και καριέρα”. Γρήγορα, όμως, κατάλαβα πως για εμένα η μία ιδιότητα συμπληρώνει και είναι απαραίτητη για την άλλη.\nΜε το παιδί μου χτίζουμε καθημερινά μια υπέροχη μορφή επικοινωνίας. Όσο πιο κοντά είναι ένας γονέας με το παιδί του, τόσο πιο ήρεμο είναι εκείνο και πιο δημιουργική η σχέση μαζί του. Είμαι λογικά αυστηρή, αλλά σίγουρα όχι κολλημένη με τον θεσμό του ενήλικα, που επιμένει πως έχει πάντα δίκιο. Αναγνωρίζω αν έχω κάνει λάθος και του ζητάω συγγνώμη. Και μιλάμε πολύ, για όλα και συνέχεια. Μόνο έτσι θα σε νιώσει κοντά του κάθε παιδί, μόνο με τον τρόπο αυτό θα σε θέλει σύμμαχό του στις δυσκολίες του, όποτε και αν του τύχουν. Ως γονείς οφείλουμε να χτίζουμε από πολύ νωρίς τη σχέση με το παιδί, για να το αφουγκραζόμαστε αργότερα. Θέλω το παιδί να είναι εκδηλωτικό και να βιώνει όλες τις εκφάνσεις της ζωής ως φυσιολογικός άνθρωπος, γιατί μόνο έτσι μπορεί να γίνει ένας ψυχικά υγιής ενήλικας. Είναι υπέροχο να μεγαλώνεις γιο, είναι υπέροχο να μεγαλώνω τον Σταύρο» πρόσθεσε.\nΝοε 14, 2019 Hits:38 ΥΓΕΙΑΣ ΘΕΜΑΤΑ\nΝοε 14, 2019 Hits:27 ΠΟΛΙΤΙΚΗ\nΝοε 14, 2019 Hits:69 ΠΡΩΤΟΣΕΛΙΔΑ\nΝοε 14, 2019 Hits:33 ΠΡΩΤΟΣΕΛΙΔΑ\nΝοε 14, 2019 Hits:104 ΠΡΩΤΟΣΕΛΙΔΑ\nΝοε 14, 2019 Hits:25 ΠΟΛΙΤΙΚΗ\nΝοε 14, 2019 Hits:66 ΠΡΩΤΟΣΕΛΙΔΑ\nΝοε 12, 2019 Hits:192 ΚΟΙΝΩΝΙΑ\nΝοε 11, 2019 Hits:24 ΕΛΛΑΔΑ\nΝοε 11, 2019 Hits:70 ΚΟΙΝΩΝΙΑ\nΝοε 11, 2019 Hits:23 ΥΓΕΙΑΣ ΘΕΜΑΤΑ\nΝοε 11, 2019 Hits:32 ΠΟΛΙΤΙΚΗ\nΝοε 11, 2019 Hits:34 ΠΟΛΙΤΙΚΗ\nΝοε 11, 2019 Hits:36 ΠΟΛΙΤΙΚΗ\nΝοε 10, 2019 Hits:67 ΕΛΛΑΔΑ\nΝοε 10, 2019 Hits:28 ΕΛΛΑΔΑ\nΝοε 10, 2019 Hits:353 ΠΡΩΤΟΣΕΛΙΔΑ\nΝοε 09, 2019 Hits:173 ΠΟΛΙΤΙΣΜΟΣ\nΝοε 09, 2019 Hits:72 ΠΟΛΙΤΙΣΜΟΣ\nΝοε 08, 2019 Hits:75 ΕΛΛΑΔΑ\nΝοε 08, 2019 Hits:64 ΑΠΟΨΕΙΣ\nΝοε 08, 2019 Hits:87 ΑΥΤΟΔΙΟΙΚΗΣΗ\nΝοε 08, 2019 Hits:44 ΠΟΛΙΤΙΣΜΟΣ\nΝοε 08, 2019 Hits:49 ΚΟΙΝΩΝΙΑ\nΝοε 08, 2019 Hits:154 ΚΟΙΝΩΝΙΑ\nΝοε 08, 2019 Hits:64 ΚΟΙΝΩΝΙΑ\nΝοε 07, 2019 Hits:68 ΥΓΕΙΑΣ ΘΕΜΑΤΑ\nΝοε 07, 2019 Hits:49 ΠΟΛΙΤΙΣΜΟΣ\nΝοε 07, 2019 Hits:67 ΚΟΙΝΩΝΙΑ\nΝοε 06, 2019 Hits:71 ΠΟΛΙΤΙΣΜΟΣ\nΦεβ 06, 2020 Hits:24 LIFE STYLE\nΝοε 13, 2019 Hits:316 LIFE STYLE\nΝοε 11, 2019 Hits:48 LIFE STYLE\nΟκτ 29, 2019 Hits:169 LIFE STYLE\nΟκτ 29, 2019 Hits:70 LIFE STYLE\nΟκτ 26, 2019 Hits:138 LIFE STYLE\nΟκτ 21, 2019 Hits:62 LIFE STYLE\nΟκτ 20, 2019 Hits:60 LIFE STYLE\nΟκτ 12, 2019 Hits:121 LIFE STYLE\nΟκτ 10, 2019 Hits:84 LIFE STYLE\nΝοε 14, 2019 Hits:17 ΔΕΛΤΙΑ ΕΙΔΗΣΕΩΝ


Άνοδος των βάσεων και στην Περιφέρεια - Ειδήσεις, επικαιρότητα νέα από Θεσσαλονίκη - Έναντι News - Radio1d.gr\nΤην ώρα που στο υπουργείο επεξεργάζονται τα στοιχεία από τα μηχανογραφικά δελτία με τις επιλογές των υποψηφίων, οι περισσότεροι παράγοντες δείχνουν άνοδο στις βάσεις, με μεγάλη απόκλιση προς τα πάνω ιδιαίτερα στις μεσαίες σχολές.\nΣε αυτό συνετέλεσε σε μεγάλο βαθμό η καλή επίδοση των υποψηφίων στις φετινές πανελλαδικέ εξετάσεις, με τρομακτική εκτόξευση στη Θετική Κατεύθυνση των αριστούχων από το 1,67% πέρσι στο 5,17% για φέτος. Η Ιατρική και η Νομική επιστρέφουν στις παλιές τους “δόξες” με 19.000 και 18.700 μόρια αντίστοιχα, ενώ οι Πολυτεχνικές εκτοξεύονται, με το τμήμα Μηχανολόγων Μηχανικών να εκτιμάται ότι θα αγγίξει τα επίπεδα της Ιατρικής.\nΟι επιδόσεις των μαθητών θεωρούνται ίσως ο σημαντικότερος παράγοντας στη διαμόρφωση των βάσεων, καθώς η αποτύπωση του είναι πολλαπλάσια σε σχέση με άλλους παράγοντε. Μια αύξηση των επιδόσεων κατά 5% ισούται με αύξηση των θέσεων εισακτέων κατά 20-30%. Είναι γεγονός ότι οι μεσαίες σχολές θα δουν τις βάσεις τους να ανεβαίνουν, με τις εκτιμήσεις να κάνουν λόγο ακόμα και για 600-700 μόρια πάνω. Ειδικότερα στο 2ο και το 4ο επιστημονικό πεδίο η αύξηση της μεταβολής στο μέσο όρο των μαθημάτων βαρύτητας αγγίζει ακόμα και το 20%.\nTags: ΑΝΟΔΟΣ ΒΑΣΕΩΝΠΑΝΕΛΛΑΔΙΚΕΣ ΕΞΕΤΑΣΕΙΣΠΕΡΙΦΕΡΕΙΑ\nNext story Πακέτο 20 δισ. για αγροτικές επιδοτήσεις\nPrevious story Κινητοποιήσεις αλληλεγγύης για τον Παλαιστινιακό λαό στη Θεσσαλονίκη


Με την ευκαιρία του ερχομού της χρονογύριστης χαράς, όχι μόνο θα γραφτούν πολλά ιστορικά γεγονότα γύρω από την πολιορκία του Μπιζανίου και την απελευθέρωση των Γιαννίνων, όχι μόνο θα τραγουδηθούν τραγούδια λευτεριάς από τα παιδιά των σχολειών μας, όχι μόνο θα χτυπήσουν χαρούμενα οι καμπάνες και θα ψάλουν δοξολογίες, αλλ’ ακόμα στη μνήμη πολλών από μας, -που είμαστε ηλικιωμένοι, θα ζωντανέψουν θύμησες από ποικίλα γεγονότα της εποχής εκείνης.\nΠρέπει όλοι να το ξέρουμε και βέβαια το ξέρουμε, πως η λευτεριά δε χαρίζεται, άλλα καταχτιέται. Καταχτιέται με προσπάθειες, με αγώνες και με λογής λογιών θυσίες. Με λαχτάρες και με κακουχίες, με αυτοθυσίες και ηρωισμούς και με ένα σωρό άλλα δεινοπαθήματα.\nΓια το λόγο αυτό, για νάρθουν οι μέρες της χαράς στα Γιάννινα, την πρωτεύουσα της ‘Ηπείρου μας, δεν ήταν εύκολο πράγμα να παραδοθούν τα κλειδιά του Μπιζανίου και ν’ ανοίξει ο δρόμος για την πόλη των θρύλων και των Εθνικών παραδόσεων. Η οχύρωση του Μπιζανίου σταμάτησε για περισσότερο από τρεις μήνες την προέλαση του νικηφόρου Ελληνικού Στράτου.\n«Τάφο της Ελλάδας» είχαν χαρακτηρίσει το Μπιζάνι, αν κάποτε θα επιχειρούσε αύτη να εκπορθήσει τα οχυρά του Μπιζανίου. Ο πολύ βαρύς χειμώνας της χρονιάς εκείνης ταλαιπώρησε τα ελληνικά παλικάρια στα υψώματα του Μπιζανίου.\nΔικαιολογημένα τότε η Δημοτική Μούσα τραγούδησε το μεγάλο αυτό κακό με τους παρακάτω στίχους:\n« Μου γράφεις, μάνα μου, γραφή και με ρωτάς τί κάνω.\nΣτου Μπιζανίου την παγωνιά, στο κρύο θα πεθάνω.\nΔε με φοβίζουν, μάνα μου, οι σφαίρες, τα κανόνια,\nμον’ με φοβίζουν οι βροχές, του Μπιζανίου τα χιόνια.\nΛειτούργησε στην Παναγιά κι άναψε ‘Αγιοκέρι\nνα γίνει θαύμα, μάνα μου, να γίνει καλοκαίρι.\nΚι απ’ τη χαρά. μανούλα μου, κι απ’ τη χαρά θα κλάψω\nκι από τα Γιάννινα γραφή, μάνα μου, θα σου γράψω…».\nΟ Κοσμάς ο Αιτωλός, ο μεγάλος Δάσκαλος του Γένους και ο πιο αγαπητός Άγιος του Ελληνικού λαού, είχε προφητέψει και είχε πει πως θάρθει η λευτεριά στον τόπο μας, όταν θάρθουν δύο Πασκαλιές αντάμα.\nΚι αυτό το πράγμα έγινε στα 1913. Εκείνη τη χρονιά έτυχε να γιορτάζεται η Μεγάλη Πασκαλιά στις 25 Μάρτη μαζί με τον Ευαγγελισμό της Παναγίας.\nΤα προφητικά λόγια του Αγίου Κοσμά επαλήθεψαν.\nΎστερα από τρίμηνη περίπου πολιορκία του Μπιζανίου, στις 21 Φλέβαρη τα Γιάννινα δέχονται το νικηφόρο Ελληνικό Στρατό. Ο αέρας του Ηπειρωτικού χώρου γεμίζει από απερίγραπτη χαρά και αγαλλίαση. Το μεγάλο πανηγύρι της εθνικής χαράς και του ενθουσιασμού ο μακαρίτης Χρ. Χρηστοβασίλης πολύ πετυχημένα τόχει διατυπώσει με τους παρακάτω στίχους σε κάποιο ποίημα του.\n« …Χορεύουν τα ψηλά βουνά με τα πυκνά τα λόγγα,\nχορεύουν κι αντρειεύονται και ψιλοτραγουδούνε.\nΚι απάν’ στο δίπλα του χορού, στου τραγουδιού τον ήχο\nένας καθάριος σταυραϊτός, μέσα απ’ τα μεσουράνια\nρωτάει τα ψηλά βουνά, που τραγουδοχορεύουν\n– Βουνά μου γιατί χαίρεστε κι έχετε πανηγύρι;\nμην ήρθε πρώϊμ’ άνοιξη, πρώιμο καλοκαίρι;\nΚι ο Πίνδος ο περήφανος αντιλογιά του δίνει:\n– Δεν ήρθε πρώϊμ’ άνοιξη, κι ούτε και καλοκαίρι.\nΧαιρόμαστε, γυρεύουμε και ψιλοτραγουδάμε,\nγιατί λευτερωθήκανε, αϊτέ, τα Γιάννινα μας!!…».\nΚατά την περίοδο που σφυρακοπιόνταν το οχυρωμένο Μπιζάνι, ο λαός των Γιαννίνων και της περιοχής τους υπόφερε άφθονα -δεινά από τους εξαγριωμένους Τούρκους.\nΕξυπακούεται πως δεν ήταν δυνατό να εξαιρεθεί το Ζαγόρι μας από την τραγική αυτή κατάσταση. Κατά το διάστημα των 130 περίπου ήμερων της πολιορκίας των Γιαννίνων (από 15 Οκτώβρη περίπου 1912 ως τις 20 Φλεβάρη 1913), κάτω από το βάρος του σκληρού Τούρκικου στρατιωτικού νόμου, η περιοχή του Ζαγορίου πέρασε πολύ μεγάλες δοκιμασίας.\nΚατά τα μέσα ταυ Οκτώβρη 1912 τα ανταρτικά σώματα, του Ι. Καραγιώργου κατά κύριο λόγο, χτυπώντας τους Τούρκους στο Τσεπέλοβο, έδιωξαν από το Ζαγόρι τις Τουρκικές αρχές, ύψωσαν την Ελληνική σημαία σ’ αυτό και στη συνέχεια και σ’ όλο το Ζαγόρι.\nΣτο Τσεπέλοβο τότε θάφτηκε ο Ζαγορίσιος χώρος με το αίμα πρώτου Ζαγορίσιου παλικαριού, του εικοσάχρονου, Τσεπελοβίτη Κώστα. Χρ. Κέντρου, που σκοτώθηκε από βόλι Τούρκικο.\nΑπό τον Καραγιώργο τότε, καθώς σημειώθηκε υψώθηκε η Ελληνική σημαία σ’ όλα τα χωριά του Ζογορίου. Με το διώξιμο των Τούρκων, καθώς ήταν επόμενο επακολούθησαν κάμποσες μέρες χαράς και απερίγραπτου πατριωτικού ενθουσιασμού.\nΑναλαμπή όμως όλα αυτά. Για λίγες ημέρες, ως τα τέλη του Οκτώβρη.\nΑπό τις αρχές Νοέμβρη 1912 το Ζαγόρι πλημμύρισε από Τούρκικο στρατό και από άτακτα στίφη πλιατσικατζήδων. Και τι δεν υπόφερε τότε το ταλαίπωρο Ζαγόρι μας! Οι Τούρκοι με απερίγραπτή λύσσα εκδικούνται το Ζαγορίσιο πληθυσμό. Απερίγραπτα αισχρή η συμπεριφορά των Ρουμανόφιλων τότε. Βοήθησαν ποικιλότροπα τους Τούρκους στο έργο της καταστροφής.\nΒοσκοί Ηπειρώτες με στρατιώτες του ελληνικού στρατού (photo: http://filiati.blogspot.com)\nΚατά τον πόλεμο αυτόν ο Νοέμβρης υπήρξε κυριολεκτικά ο μήνας της καταστροφής του τόπου μας.\nΣύμφωνα με στοιχεία, που συγκέντρωσα κατά τα πολλά χρόνια της παραμονής μου στο Ζαγόρι, από τις αρχές Νοέμβρη 1912 ως τις 20 Φλεβάρη 1913, που έπεσε το Μπιζάνι κι άνοιξε ο δρόμος για τη λευτεριά στα Γιάννινα, το Ζαγόρι έπαθε τις εξής συμφορές: Σκοτώθηκαν γύρω στα 60 άτομα από τον άμαχο πληθυσμό του Ζαγορίου. Κάηκαν από τους Τούρκους γύρω στα 350 σπίτια, σε διάφορα χωριά. Λεηλατήθηκαν σε πολύ μεγάλο βαθμό περίπου 931 σπίτια. Καταστράφηκαν 5.700 γιδοπρόβατα, 340 γελαδικά και χάθηκαν περίπου 400 φορτηγά ζώα.\nΤο κάψιμο των σπιτιών, ιδιαίτερα στα χωριά του Ανατολικού Ζαγορίου καθώς και στο Τσεπέλοβο και Σκαμνέλι, σε εποχή παραμονής του χειμώνα, δημιούργησε πολλούς πρόσφυγες πυροπαθείς, που σε κακή κατάσταση έφτασαν ως τα Τρίκαλα.\nΌπως σημειώθηκε και παραπάνω, η διαγωγή των ανθρώπων της Ρουμανικής προπαγάνδας υπήρξε αχαρακτήριστα σκληρή και ανθελληνική.\nΜε το τέλος τής φρικιαστικής αυτής κατάστασης και με την είσοδο του Ελληνικού Στράτου στα Γιάννινα στις 21 του Φλεβάρη του 1913, δικαιολογημένος ο τόσο συγκινητικός και απερίγραπτος πατριωτικός ενθουσιασμός.\n«Τα πήραμαν τα Γιάννινα, μάτια πολλά το λένε,\nμάτια πολλά το λένε, όπου γελούν και κλαίνε…».\nΈτσι οι ως τότε τύραννοι του Ηπειρωτικού λαού ντροπιασμένοι, άλλοι μουλώνουν κι άλλοι βιάζονται να τσακιστούν από τον τόπο μας.\nΟ ως τα χτες ωμός και απαίσιος διοικητής των Τουρκικών στρατιωτικών τμημάτων στο Ζαγόρι, ο Σαντήκ, σε κακή κατάσταση φεύγει από τη Μπάγια. Τραβάει για Κ. Σουδενά με σκοπό από κει να πάει στην Αλβανία.\nΤην κακή κατάσταση της φυγής του η Λαϊκή τότε Μούσα την τραγούδησε με τους παρακάτω στίχους:\n«Δε σ’ αρεγαν οι κότες δε σ’ αρεγαν τ’ αυγά,\nμόν’ σ’ άρεσε η μπομπότα, Σαντήκ, στα Κάτω Σουδενά».\nΤο τραγούδι αυτό, που διεκτραγωδεί την κακή κατάσταση της φυγής του Σαντήκ από το Ζαγόρι, για πολλά χρόνια από την απελευθέρωση μας από τους Τούρκους (1913) τραγουδιόνταν και χορεύονταν σε ρυθμό Καλαματιανό και είχε τον τίτλο «Σαντήκ».\nΤο ξέρουμε όλοι μας πως σήμερα δεν κυματίζει η ελληνική σημαία μας σ’ όλον τον Ηπειρωτικό χώρο. Έτσι τα κατάφερε η ανθελληνική διπλωματία μερικών συμμάχων μας εδώ και πολλά χρόνια.\nΆσχετα όμως απ’ αυτά εμείς έχουμε ιερό καθήκον να τιμήσουμε ευλαβικά τη μνήμη, όλων εκείνων των αδελφών μας που έδωσαν τη ζωή τους για τη λευτεριά μας και να πανηγυρίσουμε καθώς πρέπει τη μέρα της εθνικής για μας τους Ηπειρώτες χρονογύριστης χαράς, την 21 Φλεβάρη του 1913.\nπηγή : https://iliochori.wordpress.com


Lockdown: Τι αλλάζει (ξανά) στη ζωή μας από αύριο – Mourmoura.gr\nΤι ισχύει για μετακινήσεις, σχολεία, sms\nΛίγες ώρες πριν από το νέο lockdown βρίσκεται η χώρα, το οποίο θα ισχύσει από το πρωί του Σαββάτου στις 06:00 μέχρι και το τέλος Νοεμβρίου.\nΟι δύο βασικές διαφορές του δεύτερου αυτού lockdown σε σχέση με το πρώτο είναι:\n-Η υποχρεωτική χρήση μάσκας τόσο στους εσωτερικούς όσο και τους εξωτερικούς χώρους σε κάθε μετακίνησή μας, όπως και η απαγόρευση επιβίβασης στα Μέσα Μαζικής Μεταφοράς χωρίς χρήση μάσκας.\n-Οι παιδικοί σταθμοί, τα νηπιαγωγεία, τα δημοτικά σχολεία και τα σχολεία Ειδικής Αγωγής σε όλες τις βαθμίδες παραμένουν ανοιχτά, ενώ για τα γυμνάσια και τα λύκεια θα εφαρμοστεί η τηλεκπαίδευση.\nΚλειστό το λιανεμπόριο – Τι λειτουργεί\nΑναστέλλεται και η λειτουργία της εστίασης, επιτρέπεται όμως η παράδοση κατ’ οίκον (delivery) και η παραλαβή από το κατάστημα (takeaway), η οποία όμως θα πρέπει να ξεκαθαρίσουμε ότι δεν μπορεί να αποτελεί αποκλειστικό λόγο μετακίνησης των πολιτών.\nΓια το Δημόσιο σημειώνεται ότι αύριο Παρασκευή στις 12:00 στο Υπουργείο Εσωτερικών ο αρμόδιος Υπουργός κ. Θεοδωρικάκος θα παραχωρήσει συνέντευξη για τα μέτρα που θα εφαρμοστούν στο Δημόσιο τομέα.\nΜε τεστ η είσοδος στη χώρα\nΕπίσης, από τη Δευτέρα όσοι θέλουν να εισέλθουν στη χώρα θα πρέπει να έχουν υποχρεωτικά και αρνητικό τεστ PCR. Πιο συγκεκριμένα, οι επιβάτες των πτήσεων εξωτερικού πρέπει να έχουν αρνητικό PCR που να έχει διεξαχθεί μέχρι και 48 ώρες πριν, ενώ για όσους εισέρχονται από τα χερσαία σύνορα πρέπει να έχουν αρνητικό PCR που να έχει διεξαχθεί μέχρι 72 ώρες πριν. Να σημειωθεί ότι υπάρχει μια μεταβατική περίοδος 5 ημερών, μέχρι και την επόμενη Τρίτη για την είσοδο από τα χερσαία λόγω pcr.\nΑναστολή χειρουργείων λόγω κορονοϊού\nΔιευκολύνεται η επιστροφή των πολιτών στον τόπο διαμονής τους\nΤι αναφέρει η ανακοίνωση του υπουργείου Περιβάλλοντος\nΣτέλνουν τον κόσμο στο θάνατο με το έτσι θέλω!


Ημερολόγια Καραντίνας -Ο Ορέστης Ανδρεαδάκης γράφει μοναδικά για τη ρουτίνα του (που οδήγησε ακόμα και σε άρθρο στους New York Times) | ΕΛΛΑΔΑ | iefimerida.gr\nΗμερολόγια Καραντίνας -Ο Ορέστης Ανδρεαδάκης γράφει μοναδικά για τη ρουτίνα του (που οδήγησε ακόμα και σε άρθρο στους New York Times)\n«Χορίες Χώρων»:το βιβλίο των θαυμάτων.Του Γάλλου Ζωρζ Περέκ. Αυτό είναι το βιβλίο της καραντίνας μου, “Ζωή είναι το να περπατάς από τον ένα χώρο στον άλλο, προσπαθώντας (όσο μπορείς) να μη σκοντάφτεις” λέει στην εισαγωγή/ Φωτογραφία Ηλίας Χατζάκης\nΜια απολαυστική περιήγηση στη ρουτίνα της καραντίνας του Ορέστη Ανδρεαδάκη. Από το πώς έκανε με τους συνεργάτες του ένα ολόκληρο Φεστιβάλ ψηφιακά και έστησε νέες διεθνείς παραγωγές για τις οποίες γράφουν και οι New York Times, μέχρι τα μαθήματα μαγειρικής από το «Καλά παιδιά» του Σκορσέζε και την ιεροτελεστία του απογευματινού τσαγιού.\nΤο βιβλίο των θαυμάτων, το "Xoρίες Χώρων" του Ζωρζ Περέκ που διάβασε ένα απόγευμα την ώρα της ιεροτελεστίας με το τσάι τον οδήγησε στην σύλληψη της ιδέας για τα φιλμ τριών λεπτών που δημιουργούν κορυφαίοι, διεθνώς βραβευμένοι σκηνοθέτες για το πρότζεκτ Χώροι που παρουσίασαν εκτενώς την Τετάρτη και οι Νew York Times. Η μαγειρική, η φράση που έλεγε η μητέρα του και επαναλαμβάνει τώρα ο ίδιος όταν φουρνίζει ψωμί, το σκόρδο που ψιλοκόβει όπως είδε στην ταινία «Καλά Παιδιά» του Σκορσέζε. Ενας ήχος που έρχεται από το παρελθόν και εγκαθίσταται ξανά στο τώρα: αυτός του σταθερού τηλεφώνου... Λέξεις πυροδοτούν αφηγήσεις επεισόδεια από την ρουτίνα του Ορέστη Ανδρεαδάκη στο Ημερολόγιο Καραντίνας, του καλλιτεχνικού διευθυντή του Διεθνούς Φεστιβάλ Κινηματογράφου Θεσσαλονίκης, που κατορθώνει να μην ρίχνει ταχύτητες επαγγελματικά (το αντίθετο μάλλον), ενώ ασκείται ταυτόχρονα στην διαστολή του χρόνου που φέρνει η καραντίνα, ο εγκλεισμός.\nΒρήκα ένα παμπάλαιο βιβλίο μαγειρικής, το πρώτο κεφάλαιο του οποίου είναι η “παρασκευή νέου προζυμιού και το ανάπιασμα του προζυμιού”.  Σκέφτηκα ότι είναι εξόχως σημαντικό να ζυμώνω- κάθε δυο τρεις μέρες- το δικό μου ψωμί με προζύμι. Με τον ίδιο τρόπο που ο Σεφέρης προσπαθούσε “να κρατηθεί από μια φλόγα γιατί δε αλλάζει” / Φωτογραφία Ηλίας Χατζάκης\n«Η ρουτίνα είναι η πιο σημαντική λέξη της παγκόσμιας καραντίνας του κορωνοϊού. Και με την θετική και με την αρνητική της έννοια. Ο εγκλεισμός δημιουργεί μια ασφυκτική ρουτίνα από την οποία δεν μπορείς (όσο και να θέλεις) να αποδράσεις και την ίδια στιγμή απαλύνει την ασφυξία του εγκλεισμού αφού σε κάνει να μην θέλεις (ακόμη και αν μπορείς) να αποδράσεις. Η δική μου ρουτίνα απαρτίζεται από τις εξής λέξεις-φράσεις, τοποθετημένες σε τυχαία σειρά.\nΟ φόβος: Το θεμελιώδες συναίσθημα. Φοβάμαι άρα υπάρχω; Κάθε είδηση (fake ή μη) τον κυοφορεί. Εκεί που χαλαρώνεις, κάτι σε γυρίζει πίσω. Την ώρα που ξημερώνει το φως, νιώθεις ότι έρχεται στο σκοτάδι. Κι όμως, κάθε φορά που σε ακουμπάει ο φόβος, θέλεις να ακουμπήσεις τον διπλανό σου. “Σε σένα βασίζομαι” θες να του πεις, “όσο με κρατάς, κρατιόμαστε γερά μαζί”.\nΗ ελπίδα: Το συναίσθημα της θεμελίωσης. Βασίζεσαι στο τίποτα και από το τίποτα φτιάχνεις τον κόσμο σου- κάθε μέρα από το μηδέν. Ούτε κυνηγάς το αύριο (ποιος ο λόγος;) ούτε νοσταλγείς το χθες (εντελώς πασέ) ούτε ζεις την στιγμή (αυτό κι αν είναι πασέ), αλλά κάθε μέρα ονειρεύεσαι την επόμενη μέρα. Πρόκειται για ένα όνειρο θεμελίωσης που σε κάνει να ξυπνάς με την ελπίδα.\nZoom: Το νέο εργαλείο της οικουμενικής επικοινωνίας. Η πανεπιστημιακή κοινότητα το χρησιμοποιεί εδώ και χρόνια, εμείς ωστόσο στο Φεστιβάλ Κινηματογράφου Θεσσαλονίκης το ανακαλύψαμε στις 3 Μαρτίου για να παρουσιάσουμε ζωντανά και διαδικτυακά τα πρότζεκτ της Αγοράς μας. Κάναμε σαν δεκαπεντάχρονα που τρύπωσαν μέσα σε ταινία επιστημονικής φαντασίας. Ή όπως το έθεσε ο Πρόεδρος του ΔΣ μας, ο διευθυντής φωτογραφίας Γιώργος Αρβανίτης: “μπήκα στο γραφείο και νόμιζα ότι μπήκα στο Κανάβεραλ”.\nΤώρα πια το χρησιμοποιούμε κάθε μέρα στις 11:00 ακριβώς: εικοσιπέντε οικεία πρόσωπα στριμώχνονται στην ίδια οθόνη. Η πλασματική τους εγγύτητα φωτίζει τη συλλογική μοναξιά και η υποχρέωση της κοινής εργασίας την απομακρύνει.\nΤηλέφωνο: Ο παλιός (τρόπος που) είναι πάντα αλλιώς. Και όταν λέω τηλέφωνο εννοώ το σταθερό. Άρχισε και πάλι να χτυπάει. Στην αρχή με ξάφνιαζε, τώρα έγινε μέρος της ρουτίνας. Σημαντική παρατήρηση: κανείς δεν ρωτάει πια “πού είσαι;” ενώ οι ελάχιστοι που το κάνουν παίρνουν απαντήσεις του στυλ “στο μπαλκόνι μου” ή “στην κουζίνα”.\nsms: Θυμάμαι ακόμη την εποχή που έκαναν την εμφάνισή τους. Τότε που η “αναπάντητη κλήση” ήταν ερωτικό κάλεσμα και το γραπτό μήνυμα απειλή ζήλιας. Τώρα, το sms από το 13033 ανακαλεί μνήμες στρατιωτικής θητείας: φοβάσαι ότι την τελευταία στιγμή θα ακυρώσουν την “άδεια εξόδου” και θα περάσεις το βράδυ στο στρατόπεδο.\nΨωμί: Το θεμελιώδες έδεσμα. Βρήκα ένα παμπάλαιο βιβλίο μαγειρικής, το πρώτο κεφάλαιο του οποίου είναι η “παρασκευή νέου προζυμιού και το ανάπιασμα του προζυμιού”. Σκέφτηκα ότι είναι εξόχως σημαντικό να ζυμώνω- κάθε δυο τρεις μέρες- το δικό μου ψωμί με προζύμι. Με τον ίδιο τρόπο που ο Σεφέρης προσπαθούσε “να κρατηθεί από μια φλόγα γιατί δεν αλλάζει”.\nΣκόρδο: Η γεύση της έντασης. Παλιά ρωτούσαμε στα εστιατόρια “έχει σκόρδο;” απωθώντας τους γευστικούς τόνους της ίδιας της φύσης. Φτάσαμε να τρώμε τζατζίκι χωρίς σκόρδο, μην και μας πουν άξεστους. Τις προάλλες στην λαϊκή αγορά μου είπαν ότι οι πωλήσεις σκόρδου αυξήθηκαν αλματωδώς: όλοι βάζουν σκόρδο σε κάθε φαγητό. Το ακολουθώ και εγώ. Και το κόβω λεπτές φετούλες, όπως το είδα στα “Καλά Παιδιά” του Σκορσέζε.\nΦούρνος: Διεκδίκηση μνήμης. Κάθε φορά που η μητέρα μου έβαζε ένα ταψί στο φούρνο έλεγε: “εις το όνομα του Πατρός και του Υιού και του Αγίου Πνεύματος”. Φουρνίζω και εγώ συχνά τις τελευταίες εβδομάδες και επαναλαμβάνω την φράση ως επίκληση στη μνήμη της.\nΚουζίνα: Το στρατηγείο. Όλα τα παραπάνω λαμβάνουν χώρα στην κουζίνα μου. Δίπλα (και πάνω) σε ένα παλιό, ετοιμόρροπο ξύλινο τραπέζι. Η κουζίνα συνδέει τον έρωτα με την επικοινωνία και ξαναγίνεται το κέντρο του σπιτιού. Η προετοιμασία του φαγητού, η διαδικασία του σερβιρίσματος, οι (ασήμαντες μέχρι χθες) λεπτομέρειες του γεύματος, ανασηματοδοτούν την καθημερινότητα.\nΚίκα και Κόπολα (ή Μπόμπος): Οι συγκάτοικοι μου. Γατιά του δρόμου, μητέρα και γιος. Η Κίκα είναι σεμνή, αθόρυβη, συνεσταλμένη. Γέννησε τον Μπόμπο στο δρόμο πέρσι τον Μάιο, κάπου στα Σεπόλια, πριν συμπληρώσει τον πρώτο της χρόνο. Τον άρπαζε από τον σβέρκο και τον γύριζε σε ένα βρώμικο παρτέρι για να μην τον πατήσουν τα αυτοκίνητα. Όταν ήρθαν στο σπίτι, ο Κόπολα (ή Μπόμπος) ήταν τριών εβδομάδων, καχεκτικός και τρομαγμένος. Τώρα είναι ο άρχων του σπιτιού. Αυτό είναι, εξάλλου το πιο σημαντικό της συγκατοίκησης με ζώα (και ειδικά με γάτες): σου θυμίζουν συνεχώς την επιτακτικότητα της φύσης.\nΟ Ορέστης Ανδρεαδάκης και συνεργάτες του έκαναν ψηφιακά σε συνομιλία με 40 χώρες το πρόγραμμα Agora του Φεστιβάλ τις πρώτες μέρες του Μαρτίου.<br>\nΤσάι: Το μυθιστορηματικό ρόφημα. Κάθε μέρα στις 5 το απόγευμα φτιάχνω τσάι, το οποίο, σε αντίθεση με τον καφέ, έχει μια απόκρυφη μυθιστορηματικότητα. Απαιτεί χρόνο και ως εκ τούτου διαστέλλει τον χρόνο. Απαιτεί υπομονή και ως εκ τούτου σε κάνει να ηρεμείς. Απαιτεί μια συγκεκριμένη διαδικασία και ως εκ τούτου δεν σε αφήνει να γίνεις νωθρός. Το τσάι παντρεύεται ιδανικά με την ανάγνωση- και ιδιαιτέρως με την ανάγνωση μυθιστορημάτων. Μερικές φορές φτιάχνω τσάι και αργά το βράδυ, μετά τα μεσάνυχτα. Και τότε συντελούνται τα θαύματα.\n“Χορίες Χώρων”: Το βιβλίο των θαυμάτων. Του Γάλλου Ζωρζ Περέκ. Το ανακάλυψα στο Παρίσι το 1986. Φυσικά δεν κατάλαβα ούτε το ένα τρίτο! Ένιωσα όμως ένα δέος και το πάλευα καιρό. Ευτυχώς που το ξαναβρήκα, αρκετά χρόνια αργότερα, στην αριστουργηματική μετάφραση του Αχιλλέα Κυριακίδη (από τις εκδόσεις Ύψιλον) και το ερωτεύτηκα από την αρχή.\nΠριν από μερικές εβδομάδες, ένα βράδυ που μόλις είχα φτιάξει τσάι, έπεσα επάνω του. Αυτό είναι το βιβλίο της καραντίνας μου, σκέφτηκα, το βιβλίο των θαυμάτων. “Ζωή είναι το να περπατάς από τον ένα χώρο στον άλλο, προσπαθώντας (όσο μπορείς) να μη σκοντάφτεις” λέει στην εισαγωγή. Πόσο απλό! Πόσο αληθινό! Πόσο επίκαιρο! Μοιράστηκα αυτές τις σκέψεις, το επόμενο πρωί, στην τηλεδιάσκεψη του Φεστιβάλ μας. Και αμέσως αποφασίσαμε να δώσουμε το βιβλίο σε Έλληνες και ξένους σκηνοθέτες για να εμπνευστούν και να γυρίσουν ταινίες στο σπίτι τους. Και έτσι προέκυψε το πρότζεκτ “Χώροι”: διάσημοι δημιουργοί από όλο τον κόσμο μοιράστηκαν τις ίδιες αγωνίες, φτιάχνοντας ταινίες οι οποίες κατέγραψαν τις ομοιότητες μέσα από τις διαφορές μας. Τα θαύματα του “ανθρώπινου μυαλού που μπορεί ακόμα να αναπνέει ελεύθερα μέσω του σινεμά” όπως είπε ένας από αυτούς, ο Κινέζος Τζία Ζανκ-κε.\nΚαι κάπως έτσι η ρουτίνα της καραντίνας απέκτησε υπόσταση ελευθερίας, αφήνοντας ένα ίχνος δραματικής καθημερινότητας κι ένα φως ελπίδας για την επόμενη μέρα. Αυτήν ακριβώς την ημέρα που, πριν χαράξει, έχει γίνει παρελθόν. Αυτήν ακριβώς την ημέρα που σηματοδοτεί τον μελλοντικό παρελθόντα της ελπίδας μας. »\nΔΙΑΒΑΣΤΕ ΠΕΡΙΣΣΟΤΕΡΑ Ορεστης Ανδρεαδάκης φεστιβάλ κινηματογράφου Θεσσαλονίκ ημερολόγια καραντίνας new york times


στα 305 μέτρα ύψος για μια selfie! - CheckinArt\nFeb 27, 2017 Viktoria Odintsova\nΗ Ρωσίδα Viktoria Odintsova κατάφερε να στρέψει τα βλέμματα όλου του κόσμου πάνω της, με την παράτολμη φωτογράφιση της σε ύψος 305 μέτρων στο κτήριο Cayan Tower του Dubai. Είναι 22 χρονών μοντέλο και οι φωτογραφίες της δημοσιεύτηκαν στο Instagram και στο You Tube. Ήταν το πιο ψηλό κτήριο μέχρι το 2013.\nΗ ματαιοδοξία του διαδικτύου, ο ανταγωνισμός των Like δελιχνει που μπορεί να οδηγήσει τον άνθρωπο.\nΗ φωτογραφία της έχει 6.132 σχόλια τα περισσότερα αρνητικά για τον τρόπο με τον οποίο επηρεάζει τους 3.2 εκατομμύρια followers που την ακολουθούν.\n“Η ηλιθιότητα μερικών ανθρώπων δεν έχει όρια” γράφει κάποιος.\n“το πιό ηλίθιο και το πιο ανεγκέφαλο κατόρθωμα στον κόσμο, στέλνει κακό μήνυμα στους νέους που το βλέπουν” γράφει κάποια άλλη.\nΕσείς τι λέτε? Περιμένουμε τα δικά σας σχόλια γιαυτό το “κατόρθωμα” της Viktoria Odintsova\nΞέφρενο Καρναβάλι 2017 στο Χαλκούτσι!


Όταν η ιστορία επαναλαμβάνεται ανατριχιαστικά!Γράφει ο ΑΠΟΣΤΟΛΟΣ ΣΠΑΝΟΣ - Παλμός\nΌταν η ιστορία επαναλαμβάνεται ανατριχιαστικά!Γράφει ο ΑΠΟΣΤΟΛΟΣ ΣΠΑΝΟΣ\nΜια φορά και έναν καιρό ήταν ένας προοδευτικός «δημοκράτης», «αριστερός» της εποχής του, σα να λέμε που βάλθηκε να τα «βάλει» με την αντίδραση και το παλάτι. Ο λαουτζίκος νόμισε πως ο κύριος αυτός, ο Λευτεράκης, αγωνίζεται για το καλό του. Έτσι νόμιζε. Αυτός ο κύριος έμελλε να είναι ο πολιτικός γενάρχης ολόκληρου του σημερινού «δημοκρατικού» πολιτικού προσωπικού. Πίνουν όλοι νερό στο ονομά του, από τον Κούλη μέχρι τον Τσίπρα. Ήταν ο «εθνάρχης» Βενιζέλος. Κάποτε λοιπόν η αστική εξουσία στην Ελλάδα, ξαναβρέθηκε στην ανάγκη του Βενιζέλου, παρότι λίγα χρόνια πριν τον είχε πετάξει σαν στημένη λεμονόκουπα. Τον Μάη του 1928 η ελληνική αστική τάξη και ο ξένος παράγοντας, αποφάσισαν, στα πρόθυρα της παγκόσμιας καπιταλιστικής κρίσης 1929 – 1933, να τον επαναφέρουν στην ενεργό πολιτική δράση. Ο μεγαλόψυχος «εθνάρχης» δέχτηκε να έρθει να μας σώσει απο την κρίση και να μας φέρει την «ανάπτυξη». Το 1932 η Ελλάδα είχε χρεοκοπήσει.\nΠώς, λοιπόν, θα έφερνε την ανάπτυξη ο προοδευτικός «εθνάρχης»; Έδειξε τις διαθέσεις του από την πρώτη στιγμή … «Το δικαίωμα στην απεργία προς επιδίωξιν των επαγγελματικών συμφερόντων των εργατών καθώς και το αντιστοιχούν δικαίωμα των εργοδοτών [το λόκ άουτ παρακαλώ !!!], όπως σταματούν τη βιομηχανικήν των επιχείρησιν δεν εννοούμεν ουδ’ επ’ ελάχιστον να περιορίσωμεν.» Σα να ακούμε τον Τσίπρα να σκίζει μνημόνια!!!\nΣυνεχίζει ο «εθνάρχης»: «Πιστεύομεν όμως ότι επιβάλλεται προς το συμφέρον των εργατών, εξ ίσου και των εργοδοτών, καθώς και της όλης κοινωνίας, όπως ρυθμισθή διά νόμου η άσκησις του δικαιώματος τούτου κι ελπίζω βασίμως ότι θα επιτύχω τη συναίνεσιν και των εργατών και των εργοδοτών, όπως καθιερωθή διά νόμου η υποχρέωσις και διά τα δύο μέρη, πριν προβαίνουν εις την άσκησιν του δικαιώματός των να ειδοποιούν το υπουργείον Εθνικής Οικονομίας όπως τούτο εντός ευλόγου προθεσμίας προβαίνει επί παρουσία αντιπροσώπων των εργατών και των εργοδοτών περί του βασίμου ή μη των λόγων, οίτινες προκαλούν την απειλούμενην απεργίαν ή το λοκ – άουτ και δημοσιεύη δι’ εκθέσεως το όρισμα της ερεύνης. Μόνον μετά τη δημοσίευσιν της εκθέσεως ταύτης, η κήρυξις της απεργίας ή του λοκ – άουτ θα είναι νόμιμος.»\nΕίναι φανερό πως ο «εθνάρχης» ήρθε αποφασισμένος να μας «αναπτύξει» με την κατάργηση της πάλης των τάξεων!!!\nΕίναι επίσης ξεκάθαρο πως τέτοιο σχέδιο μπορεί να το έχει μόνο ένας ηλίθιος ή ένας αποφασισμένος να κοπανήσει τον εργάτη κατακέφαλα. Και ο εθνάρχης δεν ήταν ηλίθιος. Το αποδείχνει αμέσως παρακάτω:\n«Οι οπαδοί της Γ’ Διεθνούς θα κραυγάσουν βέβαια κατά της προτάσεως ταύτης. Αλλά επειδή εμνημόνευσα τη Γ’ Διεθνή να εκθέσω ποία είναι η στάσις του κομμουνισμού. Πάσα απόπειρα διαταράξεως ή βιαίας ανατροπής του αστικού καθεστώτος, του οποίου στερεά θεμέλια είναι η πατρίς, η οικογένεια, η ιδιοκτησία, θα εύρη αντιμέτωπον την πυγμήν του κράτους. Είμεθα αποφασισμένοι να εξοπλίσωμεν το κράτος και τας αρχάς του διά της αναγκαίας νομοθεσίας, όπως καταστή δυνατή η αποτελεσματική κοινωνική άμυνα κατά των απροκάλυπτων ανατρεπτικών ενεργειών των εχθρών του κοινωνικού καθεστώτος.»\nΈτσι !!! Δεν ήταν παίξε – γέλασε ο εθνάρχης, έπιασε την ουσία, τσάκισμα του εργάτη, τσάκισμα του κομμουνισμού !!! Έβλεπε πολύ μπροστά ο «εθνάρχης της αστικής τάξης» αν σκεφτούμε ότι όλα αυτά σχεδιάζονταν όταν το ΚΚΕ βρισκόταν στην απαξίωση, πνιγμένο στη φάση του φραξιονισμού. Μάλιστα στις εκλογές του 1928 δεν είχε καταφέρει να μπεί στην Βουλή. Όμως ο Βενιζέλος είχε κατάλαβει νωρίς πως οι «επικίνδυνες» επαναστατικές καταστάσεις δεν μετριούνται με εκλογικά ποσοστά, αλλά με τις αντικειμενικές συνθήκες. Χώρια που ο Βενιζέλος μετέφερε στην Ελλάδα την τεχνογνωσία που είχε εφαρμόσει πριν ο Βίσμαρκ με ανάλογους νόμους στην Γερμανία.\nΤα σχέδια του Βενιζέλου έγιναν νόμος τον Ιούλη του 1929 με τον τίτλο. «Περί μέτρων ασφαλείας του κοινωνικού καθεστώτος και προστασίας των ελευθεριών των πολιτών». Στην ιστορία όμως πέρασε με την ονομασία «Ιδιώνυμο», αφού αντιμετώπιζε τον κομμουνισμό ως «ειδικό αδίκημα»!!!\nΑς παρακολουθήσουμε ένα απόσπασμα από την τοποθέτηση του Βενιζέλου στην Βουλή που έκανε και μάθημα κομμουνισμού!!! «Το νομοσχέδιον δεν επιδιώκει να διώξη τον κομμουνισμόν ως ιδέαν αλλά τη Γ’ Διεθνή και τας μπολσεβικικάς αρχάς αυτής, αίτινες απέχουν πολύ του ιδεώδους κομμουνισμού. Το νομοσχέδιον επιδιώκει τη δίωξιν των οπαδών της Γ’ Διεθνούς. Δε δυνάμεθα να διώξωμεν τον κομμουνισμόν, διότι και ο Χριστός υπήρξε κήρυξ της ιδέας αυτής. Ο Χριστός διεκήρυξε πρώτος τον κομμουνισμόν, αλλά από την υψηλήν ιδεολογίαν του κομμουνισμού μέχρι των ανατρεπτικών ενεργειών των ανθρώπων της Μόσχας, υπάρχει διαφορά».\nΑπύθμενο το θράσος. Τον νόμο του Βενιζέλου το πήρε στα χέρια της η δικαιοσύνη και άρχισαν οι εξορίες και οι δίωξεις. Δεν χρειάζεται να συνεχίσουμε τις περιγραφές.\nΘα τελειώσω όμως με μία σπουδαία ιστορική λεπτομέρεια που σηματοδοτούσε τα επερχόμενα σε σχέση με τα σχέδια της αστικής εξουσίας και του Βενιζέλου, του πιστού της υπηρέτη. Ο Βενιζέλος αρνήθηκε κατηγορηματικά πρόταση (του Αλ. Παπαναστασίου) να διώκονται με το «Ιδιώνυμο» και οι ενέργειες των φασιστών!!!!!!\nΟ «εθνάρχης» δεν πρόλαβε να τελειώσει την βρώμικη δουλειά. Την ολοκλήρωσε το 1936 ο φασίστας Μεταξάς θέτοντας εκτός νόμου το ΚΚΕ. Δεν ξέρω αν η ιστορία επαναλαμβάνεται σαν φάρσα ή σαν τραγωδία, ξέρω όμως οτι τείνει να επαναλαμβάνεται,ανατριχιαστικά.\nΑπό «αριστερός» ξεκίνησε ο Τσίπρας, κόπιαρε Ανδρέα – Καραμανλή μέχρι δεύτερη γενιά και ήδη με το «ιδιώνυμο» …έφτασε Βενιζέλο, Μανιαδάκη, Μεταξά. Λίγη προσπάθεια και φτάσαμε σε Τρικούπη – Δηλιγιάννη. Άιντε και βασιλιά!


Εντοπίζω ηλεκτρονικές πηγές και γκρίζα βιβλιογραφία - Βιβλιοθήκη Φιλοσοφικής Σχολής ΕΚΠΑ\nΜπορώ να έχω απομακρυσμένη πρόσβαση σε ηλεκτρονικές πηγές με συνδρομή; Όλοι οι χρήστες της Βιβλιοθήκης έχουν πρόσβαση στις ηλεκτρονικές πηγές από τους ηλεκτρονικούς υπολογιστές που βρίσκονται στο χώρο της Βιβλιοθήκης. Εάν είσαι μέλος στο ΕΚΠΑ, και διαθέτεις πανεπιστημιακό λογαριασμό ηλεκτρονικού ταχυδρομείου, μπορείς να έχεις πρόσβαση και από το σπίτι σου μέσω της εφαρμογής proxy ή vpn. Περισσότερες πληροφορίες για την πρόσβαση στις ηλεκτρονικές πηγές βλέπε εδώ.\nΤι είναι η υπηρεσία ενιαίας αναζήτησης; Αφορά μια μηχανή ενιαίας αναζήτησης μέσω της οποίας μπορούμε να πραγματοποιήσουμε ταυτόχρονη αναζήτηση σε πλήθος ηλεκτρονικών πηγών. Για τον κατάλογο και τις βάσεις δεδομένων βλέπε εδώ.\nΠώς μπορώ να βρω διαδικτυακές πηγές ανθρωπιστικών επιστημών ανοικτής πρόσβασης (χωρίς συνδρομή); Μπορείς να δεις στην ενότητα του ιστοτόπου «Μαθαίνω Πώς» και τα λήμματα: Διαδικτυακές πηγές ανθρωπιστικών επιστημών (ανά γνωστικό αντικείμενο) & Διαδικτυακές πηγές ανθρωπιστικών επιστημών (γενικές)\nΤι είναι η Ανοικτή Επιστήμη και η Ανοικτή Πρόσβαση; Η Ανοικτή Επιστήμη (Open Science) αποτελεί μια νέα προσέγγιση στην επιστημονική διαδικασία και ένα κίνημα που έχει ως στόχο τη διευκόλυνση της καθολικής πρόσβασης στην επιστημονική έρευνα και τα ερευνητικά δεδομένα χρησιμοποιώντας ψηφιακή και συνεργατική τεχνολογία. Ως Ανοικτή Πρόσβαση (Open Access), θεωρείται η ελεύθερη, απεριόριστη πρόσβαση μέσω διαδικτύου σε όλων των ειδών τα αποτελέσματα της επιστημονικής έρευνας. Για αναλυτικές πληροφορίες, βλέπε εδώ.\nΤι είναι η γκρίζα βιβλιογραφία; Η γκρίζα βιβλιογραφία αφορά ερευνητικό υλικό το οποίο δε διανέμεται εμπορικά και περιλαμβάνει: μεταπτυχιακές εργασίες, διδακτορικές διατριβές, τεχνικές αναφορές, πρακτικά/παρουσιάσεις συνεδρίων και άλλων επιστημονικών εκδηλώσεων, έρευνες, στατιστικά στοιχεία, κυβερνητικά έγγραφα.\nΜπορώ να έχω πρόσβαση σε διπλωματικές εργασίες και διδακτορικές διατριβές που έχουν εκπονηθεί στο ΕΚΠΑ; Για να αναζητήσεις διδακτορικές διατριβές και διπλωματικές εργασίες που έχουν εκπονηθεί στο ΕΚΠΑ (από το 2017 και εξής), μπορείς να επισκεφτείς το Ιδρυματικό Αποθετήριο Πέργαμος. Η πρόσβαση στο πλήρες κείμενο συχνά υπόκειται σε περιορισμούς. Για παλαιότερες εργασίες και διατριβές σε έντυπη μορφή μπορείς να ψάξεις στον κατάλογο OPAC.\nΠώς μπορώ να βρω διαδικτυακές πηγές γκρίζας βιβλιογραφίας ανοικτής πρόσβασης (χωρίς συνδρομή); Μπορείς να δεις στην ενότητα του ιστοτόπου «Μαθαίνω Πώς» και το λήμμα «Γκρίζα βιβλιογραφία ανθρωπιστικών επιστημών (διατριβές, έρευνες, πρακτικά συνεδρίων, κυβερνητικά έγγραφα, κ.ά.)». Για διδακτορικές διατριβές που έχουν εκπονηθεί στο εσωτερικό μπορείς να επισκεφτείς το Εθνικό Αρχείο Διδακτορικών Διατριβών.


Κύριε Πρόεδρε της Δημοκρατίας, οι Εύζωνες θα αποδώσουν τιμές σε «Μακεδόνα Πρωθυπουργό»; - UNPOLITICAL\nHome ΑΠΟΨΗ ΠΡΩΤΟΣΕΛΙΔΑ Κύριε Πρόεδρε της Δημοκρατίας, οι Εύζωνες θα αποδώσουν τιμές σε «Μακεδόνα Πρωθυπουργό»;\nUnpoliticalgr 8:59 μ.μ. ΑΠΟΨΗ, ΠΡΩΤΟΣΕΛΙΔΑ,\nΗ συμφωνία των Πρεσπών σακατεύει την ψυχολογία ενός λαού που έχει εξευτελιστεί όσο κανένας τα τελευταία χρόνια λόγω των μνημονιακών επιλογών.\nΟ ίδιος δηλώνει εδώ και χρόνια σε συνομιλητές του ότι δεν πρόκειται ποτέ να παίξει το ρόλο του «Προέδρου - μαριονέτα».\nBy Unpoliticalgr στις 8:59 μ.μ.


Imperial Court Νέα Υόρκη, NY\nΤο Imperial Court βρίσκεται σε τουριστική περιοχή της Νέας Υόρκης σε απόσταση 20 λεπτών με τα πόδια από Σέντραλ Παρκ. Το ξενοδοχείο άνοιξε το 1943 και ανακαινίστηκε το 2007.\nΤο ξενοδοχείο βρίσκεται σε υπέροχη τοποθεσία λίγα λεπτά από το σταθμό του τρένου Συλλογή Frick. Οι επισκέπτες μπορούν να φτάσουν στο κέντρο της Νέας Υόρκης που είναι 9 χλμ μακριά.\nΤο Imperial Court προσφέρει 100 φωτεινά δωμάτια με μπάνια με πλακάκια εξοπλισμένα με μπανιέρα, ντους και σεσουάρ. Όλα έχουν δάπεδο με χαλί και καινούργια επίπλωση.\nΤο ξενοδοχείο βρίσκεται κοντά στο σταθμό του μετρό 72nd Street and Broadway at Seventh Avenue Line προσφέροντας πρόσβαση σε Times Square, που βρίσκεται 2.9 χλμ μακριά. Το ξενοδοχείο είναι περίπου 15 λεπτά οδικώς από το αεροδρόμιο Teterboro, που απέχει 10 χλμ.\nΤο ξενοδοχείο προσφέρει 24ωρη ρεσεψιόν, υπηρεσία καθαρισμού δωματίου και υπηρεσία σιδερώματος καθώς και χώρο στάθμευσης, αποθήκευση αποσκευών και ανελκυστήρα.\nImperial Court, Ηνωμένες Πολιτείες της Αμερικής


SurveyOnTablet for hotels Greek | BookingHotel247.Net\nSurveyOnTablet for hotels Greek\nCopyright Survey On Tablet Ltd – www.SurveyOnTablet.com/gr/\nSurveyOnTablet: λάβετε σε πραγματικό χρόνο κριτική και σχόλια από τους πελάτες και να απαντήστε επί τόπου σε προβληματικές καταστάσεις.\nΗ μόνη όλα σε ένα και έτοιμη προς χρήση λύση που θα σας κάνει να ελέγξετε την φήμη σας σε χρόνο αστραπή! Η πρωτοποριακή τεχνολογία μας θα σας επιτρέψει να πάρετε κάτι παραπάνω από ανεπεξέργαστα δεδομένα και θα εντοπίσει τις προβληματικές περιοχές στην επιχείρησή σας. Επίσης θα σας βοηθήσει στην παρακολούθηση της απόδοσης, στον έλεγχο της ποιότητας των υπηρεσιών σας από απόσταση, και θα παρακινήσει το προσωπικό σας να είναι δραστήριο και προσεκτικό. Αυξήστε την ικανοποίηση των πελατών σας και κερδίστε ένα ανταγωνιστικό πλεονέκτημα με το SurveyOnTablet σήμερα!\nΑυτός είναι ο Πέτρος, διαχειρίζεται ένα ξενοδοχείο.\nΟ Πέτρος είναι επαγγελματίας και γνωρίζει πως οι γνώμες των πελατών του είναι σημαντικές για την δουλειά του αλλά και για την δουλειά των επενδυτών του. Για αυτό προσπαθεί να ανταποκριθεί στις προσδοκίες όλων των πελατών του, ακόμα και των πιο δύσκολων.\nΌμως, ο Πέτρος δε γνωρίζει πως μόλις το 10% από τους ανικανοποίητους πελάτες θα μοιράζονταν την αρνητική τους γνώμη με το προσωπικό του, το υπόλοιπο 90$ απλά θα έφευγε και δε θα γύρναγε ποτέ.\nΕπιπλέον, κάποιοι από αυτούς τους ανικανοποίητους πελάτες, θα προτιμούσαν να μοιραστούν τις αρνητικές εμπειρίες με τον ατζέντη, ή στο ίντερνετ σε μια από τις δημοφιλής μηχανές online κρατήσεων, σε φόρουμ ή σε ιστοσελίδες κοινωνικών μέσων.\nΌταν ένας ανικανοποίητος πελάτης αποφασίζει να κάνει ένα παράπονο, για παράδειγμα, ο πελάτης Γιάννης είναι εξαγριωμένος, γιατί το δωμάτιο του δεν έχει καθαριστεί σωστά και παραπονιέται. Συχνά αυτή η πληροφορία θα φτάσει μόνο μέχρι την γραμματεία. Αυτό έχει ένα αρνητικό αντίκτυπο στην φήμη του ξενοδοχείου και στην επιχείρηση των επενδυτών.\nΕίναι αυτή η καθυστερημένη πληροφόρηση και κάποιες φορές η έλλειψη πληροφόρησης για την άποψη του πελάτη, που εμποδίζει τον Πέτρο από το να πάρει επαρκή και έγκαιρα μέτρα, πριν ο πελάτης φύγει από το ξενοδοχείο και πριν τα αρνητικά σχόλια του πελάτης εξαπλωθούν.\nΠάντως, η κατάσταση αλλάζει γρήγορα όταν ο Πέτρος εισαγάγει το SurveyOnTablet στο ξενοδοχείο του.\nΟι πελάτες του μπορούν εύκολα να μοιραστούν τα προβλήματα και τις εντυπώσεις τους, πριν χρειαστεί να φύγουν από το ξενοδοχείο του, και χωρίς να χρειάζεται να αντιπαρατεθούν με το προσωπικό, απλά με μερικά αγγίγματα στην οθόνη.\nΓια τη διευκόλυνση τους, μπορούν να το κάνουν αυτό σε διαφορετικές περιοχές του ξενοδοχείου, στην ρεσεψιόν, στο χώλ, στο εστιατόριο, στο ανσασέρ, ακόμα και στο δωμάτιο τους, με τη χρήση του tablet μας, ή με το δικό τους smartphone!


Εισβολή στα άδυτα του ανθρώπινου εγκεφάλου - Νευρολογία - Υγεία\nΔημοσίευση: 30 Αυγούστου 2007\nΓια να κατανοήσουμε τον τρόπο λειτουργίας του εγκεφάλου είναι απαραίτητο να γνωρίζουμε μερικά βασικά στοιχεία για τα κύρια δομικά συστατικά του, τους νευρώνες. Άλλωστε σύμφωνα με τον Idan Segev, ‘η λειτουργία του εγκεφάλου δεν μπορεί να αποσυνδεθεί από τη λειτουργία των βασικών του μονάδων, των νευρικών κυττάρων’.\nΟ εγκέφαλος αποτελείται από δισεκατομμύρια νευρώνες με πάρα πολλές συνάψεις μεταξύ τους.\nΟι νευρώνες συμμετέχουν ενεργά στη μεταβίβαση διαφόρων ηλεκτροχημικών ερεθισμάτων, μέσα από υποδοχείς που υπάρχουν ώστε να περνούν τα μηνύματα. Οι υποδοχείς αυτοί προσλαμβάνουν ορισμένες ουσίες που εκκρίνονται από τον οργανισμό ανάλογα με την εκάστοτε περίσταση και διεγείρουν τα αντίστοιχα συναισθήματα (άγχος, θλίψη, χαρά κ.λ.π.).\nΤα διάφορα συναισθήματα επομένως είναι προϊόντα των χημικών διεργασιών που γίνονται στο εσωτερικό του Κ.Ν.Σ., δεν είναι άυλες καταστάσεις.\nΣ΄ αυτή τη λειτουργία του εγκεφάλου στηρίχτηκαν σε παλαιότερες εποχές ορισμένοι νευροχειρουργοί για τη ‘θεραπεία’ ψυχασθενών: με τις λεγόμενες λοβοτομές, αφαιρούσαν ένα μέρος του εγκεφαλικού φλοιού που είναι υπεύθυνο για την επιθετικότητα.\nΒέβαια η επιθετικότητα εξαλείφονταν και μαζί μ’αυτήν και η ανθρώπινη διάσταση του ασθενούς που έχανε την επαφή με το περιβάλλον του!\nΑς πάρουμε το παράδειγμα του δέρματος, που είναι ίσως ένα από τα πιο σημαντικά όργανα μετά τον εγκέφαλο. Τα δερματικά ερεθίσματα που δέχεται το άτομο από τη στιγμή της γέννησης και για ένα μεγάλο χρονικό διάστημα στην παιδική ηλικία θα καθορίσουν σε μεγάλο βαθμό τον τρόπο που αυτό θα αισθάνεται και θα σκέφτεται.\nΟ εγκέφαλος θα είναι και εδώ ο βασικός συντονιστής, αλλά όχι και το αποκλειστικό όργανο από το οποίο εξαρτάται η σκέψη ή το συναίσθημα!\nΓια να γίνει αντιληπτό το μέγεθος της πολυπλοκότητας του εγκεφάλου, αρκεί να δούμε πώς γίνεται η επεξεργασία μιας π.χ. οπτικής πληροφορίας: η εικόνα αποτελεί το οπτικό ερέθισμα που δημιουργείται στο μάτι· το ερέθισμα αυτό μεταφράζεται σε ηλεκτρονικούς και χημικούς παλμούς που καταλήγουν σε συγκεκριμένη περιοχή του εγκεφάλου.\nΟ οπτικός φλοιός δέχεται αυτά τα ερεθίσματα και ενημερώνει το σύνολο του εγκεφάλου.\nΈτσι όλες οι άλλες περιοχές του εγκεφάλου που ασχολούνται με τελείως διαφορετικά ερεθίσματα (π.χ. κέντρο μνήμης) ενημερώνονται γι΄ αυτό και ανατροφοδοτούν με πληροφορίες τον οπτικό φλοιό ο οποίος συνδυάζει όλα τα σήματα και δίνει την τελική πληροφορία.\nΗ παραπάνω διεργασία γίνεται σε απειροελάχιστο χρονικό διάστημα.\nΟ εγκέφαλος δε συσχετίζει και συγκρίνει μόνο - όπως οι Η/Υ - αλλά μέσα από αυτό το συσχετισμό μπορεί να δημιουργήσει. Βέβαια δεν αμφισβητούμε πως υπάρχουν Η/Υ των οποίων η ικανότητα συσχετισμού πληροφοριών ξεπερνάει αυτή του ανθρώπου.\nΗ δημιουργικότητα όμως είναι αποκλειστικό προνόμιο του ανθρώπινου εγκεφάλου.\nΘα μπορούσαμε να αφιερώσουμε πολλές σελίδες περιγράφοντας τους λειτουργικούς μηχανισμούς του εγκεφάλου, ωστόσο και πάλι η αναφορά μας θα ήταν ελλιπής: η πολυπλοκότητα του ανθρώπινου εγκεφάλου είναι πολύ δύσκολο έως αδύνατο να αποτυπωθεί, αφού άλλωστε δεν είναι λίγοι οι άγνωστοι μηχανισμοί, που διεγείρουν το ενδιαφέρον των επιστημόνων.\nΑκόμη όμως και αυτή η μικρή περιγραφή είναι αρκετή για να αντιληφθούμε το μεγαλείο του ανθρώπινου εγκεφάλου.\nΠηγές: Αγγελικής Λιακοπούλου, Φοιτήτριας ιατρικής σχολής Παν/μίου Ιωαννίνων.


BLOG - ΕΝ ΑΡΧΙΚΟΣ ΠΟΛΙΤΗΣ : Στα 30 εκατ. ευρώ τα έσοδα για την Αθήνα από τον Αυθεντικό Μαραθώνιο\nΣτα 30 εκατ. ευρώ τα έσοδα για την Αθήνα από τον Αυθεντικό Μαραθώνιο\nΌπως τονίζει στο ΑΠΕ-ΜΠΕ ο νέος γενικός γραμματέας της Ένωσης Ξενοδόχων Αθηνών, Αττικής και Αργοσαρωνικού, Ευγένιος Βασιλικός, «τα πράγματα είναι καλά αλλά εύθραυστα. Δεν φαίνεται κάτι αρνητικό, αλλά οι επαγγελματίες του κλάδου είναι σε επιφυλακή». Ο κύριος Βασιλικός εκτιμά ότι υπάρχει δρόμος μέχρι να σταθεροποιηθούν\nοι αφίξεις σε υψηλά επίπεδα για την Αθήνα και για το λόγο αυτό εστιάζει στην ανάπτυξη των υποδομών.\nΓια μια ακόμα φορά οι ξενοδόχοι της Αθήνας κάνουν λόγο για την ανάγκη ύπαρξης συνεδριακού κέντρου, που με τη σειρά του θα συμβάλλει στον εμπλουτισμό των τουριστικών προϊόντων στο χαρτοφυλάκιο της Αθήνας.


«Γιατί κλαίω μπροστά στους γιους μου»: Ένας πατέρας εξομολογείται | mpampades.eu\nΟ Jamie Green, ένα ευαίσθητος πατέρας, σπάει τα ταμπού και εξηγεί γιατί πιστεύει ότι είναι σημαντικό να κλαίει μπροστά στους γιους του. Όπως υποστηρίζει, οι αληθινοί άντρες κλαίνε και πρέπει να κλαίνε! Γι’ αυτό και οι μπαμπάδες δεν πρέπει να κρύβουν τα συναισθήματά τους αλλά να τα εκφράζουν ελεύθερα μπροστά στα παιδιά, και ειδικά στα αγόρια, στα οποία λανθασμένα περνάμε το μήνυμα ότι το κλάμα είναι σημάδι αδυναμίας και ότι δεν αρμόζει σε έναν σωστό άντρα. Διαβάστε την αληθινή και ίσως πρωτότυπη εξομολόγησή του.\n«Γίνε άντρας : Σιχαίνομαι ν’ ακούω αυτή την φράση, είναι επιφορτισμένη με πολλούς υπαινιγμούς και σεξισμό. Την θεωρώ τόσο αναξιοπρεπή που δεν μπορώ να σκεφτώ ούτε μία περίπτωση κατά την οποία θα την έλεγα σε κάποιον άντρα ή σε κάποιο πιτσιρίκι, και ειδικά στα παιδιά μου.\nΞέρω, όμως, ότι πολλοί γονείς την χρησιμοποιούν για να κάνουν τ’ αγόρια τους να μην κλαίνε. Συνηθίζουν να τους λένε: «Μεγάλωσε. Γίνε άντρας. Μην κάνεις σαν κοριτσάκι!»\nΑς είμαστε ειλικρινείς… Ας θυμηθούμε, εμείς, ως μπαμπάδες, πότε ήταν η τελευταία φορά που κλάψαμε. Δεν χρειάζεται να το πείτε δυνατά, μην ανησυχείτε. Απλώς θυμηθείτε και μην το πείτε σε κανέναν. Και τώρα μία πιο δύσκολη ερώτηση: Πότε ήταν η τελευταία φορά που κλάψατε μπροστά στα παιδιά σας; Εάν η απάντηση είναι ένα ηχηρό «ποτέ», δεν θα δυσκολευτείτε. Διαφορετικά, θα πρέπει να σκεφτείτε λίγο καλύτερα. Προσωπικά, στοιχηματίζω ότι το «ποτέ» θα κερδίσει.\nΕίμαστε τα μόνα όντα στον πλανήτη που εκφράζουν την λύπη τους με δάκρυα. Είναι ένα χαρακτηριστικό μας που έχει επιβιώσει εκατομμύρια χρόνια. Γι’ αυτό, δεν είναι καθόλου κακό να μας βλέπουν τα παιδιά να κλαίμε. Αντιθέτως, μάλλον τους κάνει καλό! Ως μπαμπάδες, δεν μας πειράζει να εκδηλώνουμε την χαρά μας δημόσια. Γελάμε, κάνουμε αστεία και δείχνουμε κεφάτοι. Μέχρι εδώ, δεν υπάρχει κανένα πρόβλημα. Δεν μας πειράζει, ακόμα, να εκδηλώνουμε τον ενθουσιασμό μας.\nΕπομένως, γιατί θεωρείται ταμπού για τους άνδρες να εκφράζουν την λύπη τους μπροστά στα παιδιά τους; Η εκδήλωση των συναισθημάτων μας είναι εξαιρετικά σημαντική. Δεν είναι υπερβολή αν παραδεχτούμε ότι χωρίς αυτήν, μπορεί να μην είχαμε επιβιώσει ως είδος. Γι’ αυτό, είναι ένα από τα πιο σημαντικά χαρακτηριστικά με τα οποία πρέπει να μυήσουμε τα παιδιά μας. Είναι, όμως, πολύ δύσκολο να τους την διδάξουμε.\nΤο κλάμα και τα συναισθήματα που αυτό προκαλεί έχει αποδειχθεί ότι μπορεί να βελτιώσει την διάθεσή μας. Είναι ένας μηχανισμός άμυνας που χρησιμοποιούν τα μωρά και τα μικρά παιδιά σε… μεγάλη συχνότητα. Κατά έναν ειρωνικό τρόπο, παρά το ότι η ανάγκη μας να εκδηλώνουμε τα συναισθήματά μας για να «ανακουφιστούμε» δεν σταματά στην εφηβεία ή τα πρώτα στάδια της ενηλικίωσης, η ικανότητά μας να τα ελέγξουμε μειώνεται καθώς μεγαλώνουμε.\nΤα παιδιά περιμένουν από εμάς να τα καθοδηγήσουμε και φυσικά δεν υπάρχει καλύτερος τρόπος για να μάθουν από το να τους δώσουμε το σωστό παράδειγμα. Γι’ αυτό, πιστεύω ότι είναι λάθος να νομίζουμε ότι, ως μπαμπάδες, πρέπει να «καταπίνουμε» τα συναισθήματά τους.\nΤο κλάμα δεν μας κάνει λιγότερο άντρες. Το κλάμα μας κάνει περισσότερο ανθρώπους.


David Bowie - Ziggy Stardust fell to Earth\nFeelA RockA - Webzine / Around The Rock / Rock In The Arts / David Bowie - Ziggy Stardust fell to Earth\nDavid Bowie, Ziggy Stardust fell to Earth\nΗ συνεισφορά του Μπόουι στη σύγχρονη ποπ κουλτούρα εδράζεται στην αξιοθαύμαστη ικανότητά του να μεταλαμβάνει και να αφομοιώνει ιδέες εκτός του κατεστημένου ρεύματος -από τις τέχνες, τη λογοτεχνία, το θέατρο, τον κινηματογράφο- και να τις μετουσιώνει σε δική του έκφραση αλλάζοντας διαρκώς τη συναλλαγματική ισοτιμία. [...] Ένας και μόνος άνθρωπος απογείωσε το γκλαμ ροκ σε δυσθεώρητα ύψη στιγματίζοντάς το με χαρακτηριστικές κινηματογραφικές και θεατρικές περσόνες, κερδίζοντας επάξια την αναγνώριση και ως ηθοποιός.\n[Σημειώσεις του βιογράφου του, Ντέιβ Μπάκλεϊ]\nPersona grata: Outta Space Oddity\nΗ πρώτη βαρυσήμαντη κινηματογραφική περσόνα του ήταν Ο άνθρωπος που έπεσε στη Γη (1976) του Νίκολας Ρεγκ, ρόλος που του απέφερε το Χρυσό Πάπυρο της αμερικανικής Κινηματογραφικής Ακαδημίας Επιστημονικής Φαντασίας. Ακολουθεί ο Ζιγκολό (1979) του Χέμινγκς στα δίχτυα πλούσιων γυναικών (Μάρλεν Ντίτριχ, Κιμ Νίβακ, Σίντε Ρομ) όπου πάλι αξιοποιούνται παράλληλα οι φωνητικές του ικανότητες (όπως και της Ντίτριχ άλλωστε). Ακολουθεί μια τεράστια επιτυχία στο Μπρόντγουέι (Ο Άνθρωπος Ελέφαντας, 1980-81) όπου ερμηνεύει και σαγηνεύει με γυμνό χωρίς μακιγιάζ και ο αμοραλιστής επαναστάτης ποιητής Μπάαλ (Βάαλ, 1982) ο οποίος γίνεται μαύρο τηλεοπτικό μιούζικαλ και χιτ.\nΕπόμενος σταθμός "Η πείνα" του Τόνι Σκοτ (Αίμα και Πάθος, 1983) όπου αποτελεί βαμπιρικό ιψενικό τρίγωνο με τις Σούζαν Σαράντον και Κατρίν Ντενέβ, συμμετέχοντας και στο σάουντρακ με ένα κομμάτι από κοινού γραμμένο με/για τον Ίγκι Ποπ (Funtime). Την ίδια χρονιά σκοράρει διπλά με τον ρόλο του κόντρα στον εξαίσιο Ριουίτσι Σακαμότο στο αντι-πολεμικό αριστούργημα του Όσιμα, Καλά Χριστούγεννα κύριε Λόρενς. Κάνει κι ένα πέρασμα από Το Αδελφάτο των 7 Θαλασσών (Ο Κιτρινογένης) με άρωμα Μόντι Πάιθον.\nΑρνείται το ρόλο του κακού που πήρε τελικά ο Κρίστοφερ Γουόκεν στην τζεϊμσμποντική Επιχείρηση Κινούμενος Στόχος και δέχεται το ρόλο του δολοφόνου στο μετριότερο Κυνηγητό μέσα στη νύχτα (1985) του Λάντις. Ακολουθεί το μιούζικαλ εποχής του Τζούλιεν Τεμπλ, Οι Αρχάριοι, όπου αλωνίζει, και η μεγάλη μεταμόρφωση σε βασιλιά των κακών ξωτικών Γκόμπλιν, στον Λαβύρινθο (1986) του Τζίμι Χένσον. Τραγούδια επιτυχίες του ξεπηδούν και από τις δυο.\nΣτη νέα χιλιετία τα πράματα παίρνουν την κατιούσα. Η Πείνα γίνεται σίριαλ, ο Ζουλάντερ γίνεται Άρχοντας της Πασαρέλας, ο Μπομπ Σφουγκαράκης βρίσκει τον βασιλιά της Ατλαντίδας, Το Μεγάλο Ρίσκο πάει φούντο και... ο Μπόουι κάνει εντέλει... στην μπάντα (Bandslam, 2009). Η μόνη αξιόλογη αναλαμπή είναι ο ρόλος του Νικόλα Τέσλα στο μαγικό και μυστηριώδες The Prestige (2006).\nΕκτός από τη Λεωφόρο της Αστέρων, το τιμητικό διδακτοριλίκι του Μπέρκλι και τις Ιπποσύνες του γαλλικού κράτους και του βρετανικού βασιλείου (αυτήν την αρνήθηκε), έχει περάσει στο Πάνθεον του Ροκ'ν'Ρολ και της Επιστημονικής Φαντασίας κι έχει ονοματίσει τιμητικά ένα νέο είδος γήινης αράχνης (Heteropoda davidbowie).\nΕπιμύθιο (αλά Space Oddity): Major Tom to Ground Control\nΚάπως έτσι οραματίστηκε ο βιολογικός γιος του, Duncan Jones (κάποτε Zowie Bowie), την (μη) επικοινωνία του λοχαγό Τομ με τον πύργο ελέγχου. Ή/και την αναχώρηση του πατέρα Δαβίδ και την επιστροφή του στα άστρα. Καρπός αυτής της διαστημικής μοναξιάς-νιρβάνα η ταινία Moon (Φεγγάρι, 2009) με τον πολλαπλά σεληνιασμένο Σαμ Ρόκγουελ.


Arts & Crafts: ΚΑΤΑΣΚΕΥΗ ΠΡΟΣΦΟΡΟΥ\nΗ τελευταία πριν από τις διακοπές μέρα στο σχολείο είναι πάντα δύσκολη, όχι μόνο για μαθητές, αλλά και για εκπαιδευτικούς....Μέρες πριν πέφτει "βροχή" η κλασική ερώτηση "Κυρία, την τελευταία ημέρα θα κάνουμε μάθημα;;;;". Κανείς μαθητής δε βάζει με το νου του ότι ίσως και για τον καθηγητή η μέρα αυτή είναι δύσκολη...\nΈτσι, πέρσι αποφάσισα να δώσω μια άλλη νότα στην πρώτη ώρα των αρχαίων....Εκτός από την καθιερωμένη ανταλλαγή δώρων....\n...φτιάξαμε πρόσφορο, το οποίο πήραμε μαζί μας στον εκκλησιασμό ...\nΗ έδρα έγινε πάγκος μαγειρικής....\nΟι περισσότεροι από τους μαθητές αλευρώθηκαν, άλλοι έβαλαν το αλάτι, άλλοι τη μαγιά, άλλοι το νερό. Ενθουσιασμός και κέφι για κάτι άλλο...Στο τέλος το "σφραγίσανε" με την παραδοσιακή ξυλόγλυπτη σφραγίδα και το έψησα στο σπίτι μου. Την επόμενη μέρα το έφερα στο σχολείο και τα παιδιά έγραψαν σε ένα χαρτί τα ονόματά τους "Υπέρ Υγείας". Το έφεραν στην εκκλησία και ένιωθαν μεγάλη υπηρηφάνια.\nΞέρω ότι κάποιοι ίσως δε συμφωνούν με μια τέτοια δραστηριότητα, ίσως κάποιοι άλλοι σχολιάσουν ότι θα ταίριαζε περισσότερο στο μάθημα των Θρησκευτικών...\nΠαράλληλα, ακούγαμε ένα cd με παραδοσιακά κάλαντα του Δωδεκαημέρου από όλη την Ελλάδα και στο τέλος...χορέψαμε!\nΑναρτήθηκε από twinkle στις 2:28 μ.μ.\nΑντε να αβγατισουμε και μεις οι ερημες πλεκτριες να δουμε τι θα κανουμε!!! Χαιρομαι που εμαθες να πλεκεις και μαλιστα για αρχαρια εισαι πολυ καλη με τοσα που επλεξες. Βαλε ντε και καμμια φωτο να τα δουμε; για το γιλεκο που λες εγω πλεκω πολλα χρονια (απο τα οικοκυρικα στο γυμνασιο) και περυσι επλεξα μια ζακετα θα την ειδες μεσα στο blog μου που ειναι για το σπιτι (μια με κιτρινα μανικια)!!!!! φαντασου πως την επλεξα αλλά αυτο δεν εχει καμια σημασια αλωστε ηθελα μια ρομπα για το σπιτι χα χα χα χα χα!!!!!!!!!!!\nΜαλλον μενουμε κοντα απο οτι διαβασα στο προφιλ σου και ελπιζω καποια μερα να συναντηθουμε να τα πουμε απο κοντα περι νηματος και κορδελας!\nΤαπαιδια σου ειναι φοβερα να τα χαιρεσαι.\nΠερνατε ωραια στο σχολειο τα δικα μου ειναι ακομα δημοτικο και νηπιαγωγειο η μικρη μου αλλά σε ενα χρονο θα επισκεπτομαι κι εγω το γυμνασιο γιατι ο γιος παει στην 5η ταξη.\nΤουλαχιστον θα εχω καποιον να λεω τις ανησυχιες μου και να με ακουει.\nΤωρα σκεφτομαι να δωσω ενα ραντεβου με οσες θελουν απο το διαδυκτιο και με διαβαζουν φυσικα για να πιουμε καφε καπου κεντρικα και να μιλησουμε για πλεκτα.\nΕιναι αλλη μια φιλη που δεν εχει ακομα blog η Στελλα αλλα μιλαμε με e mail και μενει κι αυτη κοντα περιπου.Αν θες θα το πω οταν κανονιστει η μερα και η ωρα στο blog μου.\nΑν θες πες μου κι εσυ τι ωρες περιπου σε βολεβουν και θα τα πουμε.\nΚαλο πλεξιμο, σε φιλω με μεγαλη μεγαλη χαρα που τα ειπαμε...\n11 Απριλίου 2008 - 10:23 μ.μ.\n@πουαντερί, σ' ευχαριστώ για την επίσκεψη και τα ενθαρρυντικά σου λόγια. Σου απαντώ με λίγη καθυστέρηση, γιατί στο σπίτι δε διαθέτω σύνδεση στο Ίντερνετ, (τώρα είμαι στη δουλειά). Είμαι "μέσα" στην ιδέα συνάντηση. Μένω κοντά στη Φρεαττύδα και με βολεύει κυρίως Σαββατοκύριακο, αλλά και καθημερινή να είναι θα προσπαθήσω να έρθω. Όσο για το πλέξιμο, έχω ακόμα μεγάαααλη πορεία, αλλά ήδη μου αρέσει και με ξεκουράζει. Έχω τρομερές αδυναμίες και δυσκολίες, αλλά δεν το βάζω κάτω. Σύντομα θα βάλω μερικές φωτογραφίες (για γέλια ή για κλάματα).\nΚαλημερα κυρια καλο μαθημα....\n15 Απριλίου 2008 - 8:41 π.μ.\nΦέτος δεν είμαι σε σχολείο, αλλά αποσπασμένη σε διοικητική υπηρεσία...δουλειά γραφείου δηλαδή!!!\nΠάντως ευχαριστώ για την ευχή!\nΚι εσύ να έχεις μια καλή μέρα!\n15 Απριλίου 2008 - 9:11 π.μ.


Ανασκαφή: Οι προϊστορικές κοινότητες και η χρήση των δασικών πόρων στην Ελλάδα\nΟι προϊστορικές κοινότητες και η χρήση των δασικών πόρων στην Ελλάδα\nΣτο πλαίσιο των Αιγαιακών Διαλέξεων που διοργανώνει ο «Αιγεύς – Εταιρεία Αιγαιακής Προϊστορίας» σε συνεργασία με το Σουηδικό Ινστιτούτο Αθηνών θα πραγματοποιηθεί διάλεξη της Μαρίας Ντίνου (M.H. Wiener Laboratory for Archaeological Science, ASCSA) με τίτλο «Οι προϊστορικές κοινότητες και η χρήση των δασικών πόρων στην Ελλάδα. Οι ανθρακολογικές αναλύσεις (μακροκατάλοιπα καμένου ξύλου) στο αρχαιολογικό τους πλαίσιο», την Παρασκευή 13 Νοεμβρίου 2015, 19:00, στο Σουηδικό Ινστιτούτο Αθηνών (Μητσαίων 9, μετρό Ακρόπολης).\nΟι προϊστορικές κοινότητες χρησιμοποίησαν τους δασικούς πόρους στις καθημερινές τους οικιακές δραστηριότητες (καύσιμη ύλη) αλλά και σε άλλες πιο εξειδικευμένες δραστη-ριότητες (π.χ. ξυλοτεχνία, δόμηση). Τα ανθρακολογικά κατάλοιπα (τα υπολείμματα καμένου ξύλου) που βρίσκουμε στις αρχαιολογικές θέσεις, αποτελούν πολύτιμη πηγή πληροφοριών για τη σχέση μεταξύ των ανθρώπων και της φυσικής βλάστησης που φυόταν στους τόπους εγκατάστασης. Η μελέτη των ανθρακολογικών καταλοίπων μας βοηθά να ανασυνθέσουμε την τοπική παλαιοβλάστηση γύρω από μια αρχαιολογική θέση, και να κατανοήσουμε τη διαχείριση των δασών για προσπορισμό καύσιμης ύλης και πρώτων υλών αλλά και για τις οικονομικές πρακτικές.\nΗ παρούσα ομιλία, εξετάζει ένα γεωγραφικά και πολιτισμικά ποικίλο σύνολο προϊστορικών θέσεων της Ελλάδας που χρονολογούνται από το τέλος της Ανώτερης Παλαιολιθικής ως και τη Νεολιθική. Τα δεδομένα που έχουμε στη διάθεσή μας καταδεικνύουν ότι διαφορετικοί τύποι βλάστησης αναπτύχθηκαν κάτω από μεταβαλλόμενες κλιματικές συνθήκες κατά την περίοδο μετάβασης από το τέλος της τελευταίας παγετώδους στο Ολόκαινο. Στη διάρκεια του τελευταίου, οι Μεσολιθικές και Νεολιθικές κοινότητες χρησιμοποίησαν τα τοπικά δάση, τα οποία παρουσίαζαν διαφορετική σύνθεση ανάλογα με τη γεωγραφική θέση και το υψόμετρο. Επιλεγμένες θέσεις της Βόρειας Ελλάδας, της Πελοποννήσου και της Κρήτης παρουσιάζονται αποδεικνύοντας τη συμβολή των ανθρακολογικών αναλύσεων στη μελέτη διαχείρησης των δασικών πόρων και της διαμόρφωσης του ανθρωπογενούς περιβάλλοντος.\nΕτικέτες Αιγεύς, διάλεξη, Εκδηλώσεις, Προϊστορική Αρχαιολογία, Σουηδικό Ινστιτούτο Αθηνών


block 1 - για τη λογοτεχνία και την κριτική: Μιχάλης Μοδινός: Εκουατόρια, Καστανιώτη, Αθήνα 2016.\nΤΟ ΙΣΤΟΛΟΓΙΟ ΤΟΥ ΘΩΜΑ ΨύΡΡΑ ΠΕΡΙΕΧΕΙ ΚΕΙΜΕΝΑ ΚΡΙΤΙΚΗΣ ΚΑΙ ΘΕΩΡΙΑΣ ΤΗΣ ΛΟΓΟΤΕΧΝΙΑΣ.\nΜιχάλης Μοδινός: Εκουατόρια, Καστανιώτη, Αθήνα 2016.\nΕκουατόρια: ένα κεντροευρωπαϊκό μυθιστόρημα\nΤο μυθιστόρημα είναι παιδί της νεωτερικότητας, τέκνο του ευρωπαϊκού διαφωτισμού. Γεννιέται μέσα στον 18ο αιώνα, κι από τότε παρακολουθεί τις μεταμορφώσεις της συνείδησης, της ιδεολογίας, της κοινωνικής ζωής και της ατομικής δράσης αισθητοποιώντας κριτικά τους μετασχηματισμούς. Το άτομο έρχεται στο προσκήνιο με τις περιπέτειές του, τα ταξίδια του, τα οικονομικά και οικογενειακά προβλήματα, τα ερωτικά πάθη, τα συναισθήματα, τις διαστροφές του. Το “εγώ” ενταγμένο σε μια κοινωνία, που ολοένα μεταβάλλεται, γίνεται το επίκεντρο του μυθιστορήματος. «Αναλαμβάνω κάτι που δεν έχει γίνει ποτέ στο παρελθόν, ούτε πρόκειται να βρει στο μέλλον μιμητές. Θέλω να δείξω στους συνανθρώπους μου έναν άνθρωπο σε όλη του τη φυσική αλήθεια και ο άνθρωπος αυτός είμαι εγώ. Μόνον εγώ» (Ρουσσώ, Εξομολογήσεις, 9). Ταξιδιωτικά, βιογραφικά, επιστολικά, αυτοβιογραφικά, ερωτικά μυθιστορήματα και ρεαλιστικές ηθογραφίες καλύπτουν τον 18ο αιώνα, τον αιώνα όπου αναδύεται η ατομικότητα σε όλες της τις εκφάνσεις. Με δυο λόγια το μυθιστόρημα παρουσιάζει το “επιμέρους” και το “μεμονωμένο” να διαχέεται και να καθορίζεται μέσα από μια “μεγάλη εικόνα” και έτσι εκμεταλλεύεται την ευρύτερη ανάπτυξη του πλαισίου (κοινωνικού ή ψυχολογικού) ώστε να γίνεται αδρότερη η διερεύνηση χαρακτήρων, κινήτρων, συμπεριφορών, επιλογών και πράξεων. Το μυθιστόρημα στην εξέλιξή του διαρκώς αλλάζει μορφές και τρόπους. Είναι είναι είδος που αντιστέκεται σε κάθε απόπειρα ακριβούς ορισμού, διότι «κατασπαράσσει άλλους λογοτεχνικούς τρόπους και αναμειγνύει τα κομμάτια τους αδιακρίτως».\nΣτις τρεις πρώτες δεκαετίες του 20ου αιώνα οι άνθρωποι αλλάζουν την εικόνα που είχαν για τον εαυτό τους. Η λογική και η “αντικειμενικότητα” δεν επαρκούν για την προσέγγιση της νέας πραγματικότητας. Η Θεωρία της σχετικότητας του Αϊνστάιν και η κβαντική θεωρία του Πλανκ κατάφεραν το δυνατότερο πλήγμα στην πεποίθηση ότι ο φυσικός κόσμος μπορεί να αναλυθεί λογικά, ότι το δίπολο αιτία -αποτέλεσμα μπορεί να ερμηνεύσει τον κόσμο. Οι άνθρωποι βλέπουν ότι πλάι στο έλλογο στοιχείο αναδύεται απειλητικά το άλογο, στο συνειδητό το ασύνειδο, στο απλό το πολύπλοκο και το χαοτικό. Ο ρεαλισμός του 19ου αιώνα πλέον δεν επαρκεί· το μυθιστόρημα στρέφεται προς τον έσω άνθρωπο, τις πνευματικές και ψυχικές του διεργασίες. Έτσι αναδύεται ο μοντερνισμός, ο Τζόυς, ο Προυστ, η Βιρτζίνια Γουλφ, Ο Κάφκα, ο Πιραντέλο, ο Αντρέ Ζιντ. Η μυθιστορηματική αφήγηση αμφισβητεί την ηγεμονία της αιτιολογημένης εξήγησης πράξεων και συμπεριφορών των μυθιστορηματικών ηρώων, αδιαφορεί για την αφήγηση γεγονότων με χρονολογική σειρά και ενισχύει τη συνειρμική και μνημονική αφήγηση. Διασπά τα είδη, δανείζεται τεχνικές από άλλες τέχνες (κυβισμός, κινηματογραφική σεναριακή γραφή, μοντάζ κλπ) και ενσωματώνει αλλότρια κειμενικά είδη (ρεπορτάζ, ντοκουμέντα, αρχειακές πηγές, συνεντεύξεις, ειδησεογραφία). Καταργεί σε κάποιες περιπτώσεις ως και τη συντακτική δομή του λόγου, υιοθετεί τον εσωτερικό μονόλογο, τη συνειρμική σύνδεση εικόνων, την αφαιρετική και κάποτε ερμητική έκφραση. Εστιάζει κυρίως στην υποκειμενική πρόσληψη της εξωτερικής πραγματικότητας κι ο αφηγητής αποκτά νέες δικαιοδοσίες γιατί παρεμβαίνει στην ιστορία που αφηγείται, και ως επινοητής και ως ρυθμιστής της. Παράλληλα ο ρόλος του αναγνώστη γίνεται όλο και πιο σημαντικός, με την έννοια ότι είναι πλέον “θεμιτή” συγγραφική επιδίωξη να μένει “ανοιχτός” και διαθέσιμος ώστε να “σημαίνει” πολλαπλά το κείμενο που διαβάζει. Έτσι το μυθιστόρημα μπαίνει σε μια μακρά περίοδο αναδόμησης (έως και ανατροπής του εαυτού του) καθώς οι συγγραφείς προσπαθούν να περιγράψουν ένα νέο κόσμο.\nΤο βασικό χαρακτηριστικό του μυθιστορηματικού είδους είναι η δύναμη να μεταλλάσσεται, είναι πλέον γραφή η οποία εκκινεί από την πίστη ότι “η απτή πραγματικότητα των φαινομένων δεν έχει μία και μοναδική αιτία – ό,τι υπάρχει μια λεπτοϋφασμένη ιστορία, που καλό είναι να την βλέπουμε σε όλη της την πολυπλοκότητα.” (Εκουατόρια σελ. 21)\nΑς κρατήσουμε αυτή τη σκέψη του Μοδινού γιατί φανερώνει με τον πλέον καθαρό τρόπο και τη συγγραφική επιδίωξη στη σύνθεση της Εκουατόρια.\nΗ Εκουατόρια είναι ένα μυθιστόρημα νεωτερικής γραφής που χωνεύει κυριολεκτικά πολλές από τις μυθιστορηματικές μορφές που μας παρέδωσαν οι περασμένοι αιώνες. Με βάση λοιπόν όσα ανέφερα, θα προσπαθήσω να απαντήσω στο ερώτημα τι είναι η Εκουατόρια του Μιχάλη Μοδινού προσπαθώντας να ανιχνεύσω τη μυθιστορηματική κειμενική της στρωματογραφία.\nΗ Εκουατόρια είναι μυθιστόρημα ιστορικό που χρωστά πολλά στοιχεία της σύνθεσης στους παλιούς μαστόρους του ιστορικού μυθιστορήματος. Ήδη ο Μοδινός έχει δοκιμάσει τον τρόπο στο προηγούμενο μυθιστόρημά του, τον Μεγάλο Αμπάι όπου περιέγραφε τον αγώνα και την αγωνία του σκωτσέζου εξερευνητή Τζέιμς Μπρους ο οποίος πίστευε λαθεμένα ότι θα βρει τις πηγές του ποταμού Νείλου ανεβαίνοντας τον Γαλάζιο Νείλο. Στην Εκουατόρια η υπόθεση του έργου εκτυλίσσεται ανάμεσα στα έτη 1878 -1890 και πάλι σχετίζεται με την προσπάθεια για την ανακάλυψη των πηγών του Νείλου τον 19ο αιώνα όταν κυριάρχησε η άποψη ότι οι πηγές έπρεπε να αναζητηθούν στο άλλο παρακλάδι, τον Λευκό Νείλο, ανάμεσα στα Όρη της Σελήνης, κοντά στον Ισημερινό.\nΗ αναζήτηση των πηγών του Νείλου δεν αφορούσε απλώς την ικανοποίηση της περιέργειας και της “αίγλης” που θα πρόσφερε μια τέτοια ανακάλυψη στον εξερευνητή, ούτε την ικανοποίηση των επιστημονικών ερωτημάτων που έθεταν οι γεωγράφοι της Βικτωριανής Ευρώπης. Πίσω από τις προσπάθειές τους κρύβονταν και οι γεωπολιτικές επιδιώξεις, τα αποικιοκρατικά συμφέροντα και οι ανταγωνισμοί των Μεγάλων δυνάμεων στην Αφρική μετά τη διάνοιξη της Διώρυγας του Σουέζ, όταν χρεωκόπησε η Αίγυπτος.\nΟ σερ Σάμουελ Ουάιτ Μπέικερ, ονομάζεται πασάς από τις αιγυπτιακές Αρχές και πηγαίνει στον Νότο για να καταπολεμήσει το δουλεμπόριο των Αράβων. Εκεί, τον Μάιο του 1871, ονομάζει κάποια εδάφη του Νότιου Σουδάν1 ‘Εκουατόρια’. Με ορμητήριο τις ερημωμένες εγκαταστάσεις μιας παλιάς αυστριακής ιεραποστολής χτίζει νέα οχυρά, νέες βάσεις και αρχίζει να εκπληρώνει την αποστολή του περιβεβλημένος με πλήθος εξουσιών. Όταν κάποτε θα αποσυρθεί, τη θέση του παίρνει ο στρατηγός Γκόρντον που είχε πολεμήσει στην Κριμαία και μετά ο γερμανός φυσιοδίφης Έντουαρντ Σνίτσερ, γνωστός και ως Μεχμέτ Εμίν πασάς2. Αυτός θα ιδρύσει την επικράτεια της Εκουατόρια, μια μεγάλη περιοχή νότια του Σουδάν, στις πηγές του Λευκού Νείλου, οραματιζόμενος μια νέα κοινωνία, «ένα υβρίδιο συντήκοντας ετερογενή υλικά». Αυτόχθονες και ξένοι, χριστιανοί, μουσουλμάνοι κι ανιμιστές, με διαφορετικές κουλτούρες καταφέρνουν να δημιουργήσουν ένα κοινωνικό κράμα, συμβιώνουν, συγχρωτίζονται, καλύπτουν τις ανάγκες τους δίνοντας νόημα στην έννοια της ανεκτικότητας. Πρόκειται για την πραγμάτωση μιας ουτοπίας:\nΘα το δούμε όταν την ιδρύσω»\n«Θα ιδρύσεις μια επικράτεια, σαν να λέμε…\nΩραίο ακούγεται. Ένας κόσμος, αναμάρτητος, χωρίς ιστορικά βαρίδια»\nΤην ίδια εποχή αρχίζουν να αναπτύσσονται στις χώρες της Αφρικής εγχώρια κινήματα που εμπνέονται από θρησκευτικό κι εθνικιστικό φανατισμό για να εκφράσουν την αντίδραση των ντόπιων ενάντια στην αρπακτική διάθεση και την πλεονεξία των πολιτισμένων. Όταν οι Σουδανοί ισλαμιστές ξεκινούν τζιχάντ ενάντια στην αιγυπτοβρετανική κυριαρχία με επικεφαλής τον φανατικό Μάχντι3, και ιδίως όταν ο Μάχντι κατέλαβε το Χαρτούμ το 1885 και η αιγυπτιακή διοίκηση του Σουδάν κατέρρευσε, η ακραία νότια επαρχία Εκουατόρια έμεινε σχεδόν αποκομμένη από τον έξω κόσμο. Οι Βρετανοί ξεσηκώνονται. Εκλαμβάνουν την εξέγερση του Μάχντι ως πρόκληση στις αξίες των πολιτισμένων, ως επέλαση της βαρβαρότητας και του πρωτογονισμού. Η διάσωση των Ευρωπαίων της Εκουατόρια, που απειλούνται «από μια ανταριασμένη θάλασσα βαρβαρότητας», γίνεται πλέον λαϊκή απαίτηση, ζήτημα γοήτρου για τη Βρετανική αυτοκρατορία, «ηθικό ζήτημα απέναντι στη Χριστιανοσύνη και πολιτικό ζήτημα ως προς την πολιτισμένη διεθνή κοινότητα». Χρηματοδοτείται μια αποστολή με επικεφαλής τον διάσημο δημοσιογράφο και εξερευνητή Χένρι Μόρτον Στάνλεϊ, η οποία διασχίζει τη λεκάνη του ποταμού Κόνγκο4 , για να φτάσει μέσα από μύρια βάσανα στην Εκουατόρια, όπου στις 29 Απριλίου 1888 ο Στάνλεϋ συναντά τον Εμίν πασά και διαπιστώνει ότι «ούτε ίχνος πάνω του δεν φανέρωνε κακή υγεία ή άγχος». Μάλιστα η συνάντηση γιορτάζεται με τρία μπουκάλια σαμπάνιας. Ο Εμίν πασάς παρέχει τρόφιμα και άλλες προμήθειες στον Στάνλευ και διασώζει τους διασώστες του. Ο Εμίν επιθυμεί να παραμείνει στην Εκουατόρια, ενώ ο στόχος του Stanley ήταν να φέρει τον Εμίν έξω, στον πολιτισμένο κόσμο. Συζητούν και δεν καταλήγουν. Οι άνθρωποι της Εκουατόρια δεν αντιλαμβάνονται για ποιον λόγο έπρεπε να σωθούν. Ύστερα από διενέξεις και διαβουλεύσεις, αποφασίζεται, κάτω από την πίεση του Στάνλεϋ, η έξοδος από την Εκουατόρια.\nΟι επιζώντες της αποστολής του Στάνλεϋ και πολλές εκατοντάδες οπαδοί του Εμίν πασά με τις οικογένειές τους αναχωρούν στις 10 Απριλίου 1889 για να φτάσουν μετά από εξοντωτική πορεία, σχεδόν εφτά μήνες αργότερα, στις ακτές του Ινδικού ωκεανού στο Bagamoyo αρχές του 1890. Ο Εμίν στη συνέχεια εισήλθε στην υπηρεσία της Γερμανικής Εταιρίας Ανατολικής Αφρικής και συνόδευσε τον δόκτωρα Στύλμαν σε μια αποστολή στις λίμνες στο εσωτερικό. Δολοφονήθηκε από δύο άραβες δουλέμπορους στο Κογκό στις 23 ή 24 Οκτωβρίου 1892.\nΑυτή η καταγεγραμμένη ιστορική πραγματικότητα αποτελεί τον καμβά πάνω στον οποίο στοιχειοθετείται το μυθιστόρημα του Μοδινού. Μέσα σ’ αυτό το κοινωνικό και πολιτικό πλαίσιο παρακολουθούμε την ίδρυση και τη διάλυση της Εκουατόρια: ο μύθος αποπειράται να ερμηνεύσει την ανθρώπινη ιστορία.\nΣτο πλαίσιο των πραγματικών γεγονότων, ο Μοδινός στη δική του Εκουατόρια δημιουργεί ένα μυθιστόρημα περιπέτειας. Παρακολουθούμε την προσωπική περιπέτεια με τα λόγια και τα μάτια του αφηγητή του ομώνυμου Μιχαήλ Μοδινού του Όθωνος, ενός μορφωμένου, κοσμοπολίτη βαμβακέμπορου από την Αλεξάνδρεια ο οποίος έχει εμπλοκή στη συγκρότηση της Εκουατόρια. Είπαμε ότι στο μυθιστόρημα επίκεντρο είναι το άτομο. Ο αφηγητής έχει βαρεθεί την Αλεξάνδρεια. Εγκαταλείπει τις επιχειρήσεις του κι έρχεται στη Ζανζιβάρη. Κι εδώ νιώθει τη ζωή του να λιμνάζει. Το 1879 παίρνει την απόφαση να πάει στην Εκουατόρια κοντά στον παλιό του φίλο Εντουαρντ Σνίτσερ, τον Εμίν Πασά, και συμμετέχει για δέκα χρόνια στο χτίσιμο μιας νέας κοινωνίας «απαλλαγμένης από ιστορικά πάθη και έχθρες, από ανατροφοδοτούμενες προσδοκίες κι από την αέναη επιδίωξη του διαρκώς καλύτερου, του επιπλέον και του περιττού».\nΟ συγγραφέας Μοδινός ενσωματώνει στις αφηγήσεις του αφηγητή όλα τα στοιχεία που χαρακτηρίζουν το εξωτικό μυθιστόρημα. Κι όχι μόνο γιατί αναφέρεται στους τροπικούς, αλλά γιατί επικεντρώνεται στην απόγνωση από την εξέλιξη της προσωπικής ζωής και στη φυγή του ανθρώπου από τον πολιτισμό προς τον πρωτογονισμό, ένα κοινό τόπο στα μυθιστορήματα του είδους. Ο αφηγητής Μιχάλης Μοδινός του Όθωνος, αποζητά μέσα από την προσωπική του πορεία την “Ιδέα” της ομορφιάς (με την πλατωνική σημασία), μόνο που «η ομορφιά και μόνο αυτή φέρνει τη μελαγχολία». Κλασική περίπτωση πεισιθάνατου ρομαντικού. Όμως δεν μένει στη ρομαντική εκδοχή του “αγνού αγρίου” ή της “Εδέμ” παρά το γεγονός ότι ο αφηγητής έχει βιώσει τον ευρωπαϊκό ρομαντισμό κι έχει δοκιμάσει το θετικισμό του 19ου αιώνα. Η στάση του αφηγητή μας εισάγει στο χώρο του μεταποικιακού, καθώς με το λόγο του αναδεικνύει την απέραντη πολιτισμική ποικιλότητα και ασκεί κριτική στους Δυτικούς και τον τρόπο που παρουσίαζαν τους «απολίτιστους» λαούς προσπαθώντας να εμπεδώσου την αντίληψη περί υπεροχής του δυτικού κόσμου για τον ‘πολιτισμό’, τη ‘δημοκρατία’ και την ‘ανάπτυξη’. Κι έτσι η Εκουατόρια μετατρέπεται και σε «σπουδή των υποδεέστερων» εφόσον αναδεικνύει παραδειγματικά ερωτήματα σχετικά με την καταλληλότητα των δυτικών θεωρητικών μοντέλων κοινωνικής αλλαγής και ανάπτυξης στους τροπικούς.\nΕνσωματώνει στοιχεία από το κλασικό ταξιδιωτικό μυθιστόρημα, και πιο συγκεκριμένα από το μυθιστόρημα φυγής, αφού η αφήγηση του Μιχάλη Μοδινού του Όθωνος παραπέμπει στην επιδίωξη του ανέφικτου. Μόνο που η επιλογή της συγκεκριμένης πορείας ζωής, όπως παρουσιάζεται από τον βιωμένο λόγο του αφηγητή, λειτουργεί για τον αναγνώστη ως αποκάλυψη της διαδικασίας σχηματισμού μιας ταυτότητας και δείχνει πώς μια συνείδηση (αυτή του Μιχάλη Μοδινού του Όθωνος) μεταλλάσσεται σταδιακά κι αναδομείται μέσα από μια αρχική επιλογή ζωής. Αυτό αποτελεί το βασικό δομικό στοιχείο απ’ όπου εκκινεί το μυθιστόρημα το λεγόμενο της μαθητείας. Όταν πλέον ο αφηγητής επιστρέψει στη Ζανζιβάρη, μετά την διάλυση της Εκουατόρια, συνειδητοποιεί πως είχε ζήσει επί δέκα χρόνια μια ουτοπία και χρονική και τοπική. Κατανοεί με τη δυτική του παιδεία τι σημαίνει πολιτισμός και εκπολιτισμός, αντιλαμβάνεται τις νομοτέλειες της εξουσίας, έχει βιώσει την βαρύτητα των αποφάσεων των ισχυρών, τα ιστορικά πάθη και τη σχέση τους με το χρόνο, την πηγή της κοσμοπολίτικης πλήξης του, αναθεωρεί τον σκεπτικισμό του. Η συμμετοχή του στο πείραμα της Εκουατόρια λειτουργεί ως μαθητεία που αναδομεί τη ζωή και την σκέψη του.\nΑπό αυτή την οπτική η Εκουατόρια ακολουθεί την παράδοση του φιλοσοφικού μυθιστορήματος. Εύκολα διαβάζει ο αναγνώστης την οφειλή στον Πλάτωνα και τη βαριά σκιά του στην οργάνωση της ιδανικής πολιτείας, αλλά και τις ιδέες του ευρωπαϊκού διαφωτισμού και συγκεκριμένα του Ζαν Ζακ Ρουσσώ για την επιστροφή στη φύση ο οποίος επεδίωκε όχι να καταργήσει τον πολιτισμό αλλά να επιβάλλει στον πολιτισμένο κόσμο μέσα από την επιστροφή στη φύση, την εδραίωση στις αξίες της δικαιοσύνης και της ισότητας. Επικεντρώνει στη θεμελιώδη αντίθεση ανάμεσα στον πολιτισμό, τον στηριγμένο στον ορθολογισμό της επιστήμης και στον διακαή πόθο του ανθρώπου για μια ζωή στηριγμένη σε διαχρονικές αξίες αποδεκτές από το φυσικό δίκαιο. Ο Τόμας Μουρ κι ο Φράνσις Μπέηκον είναι παρόντες με τις δικές τους ουτοπίες.\nΕίναι μυθιστόρημα οικολογικό αφού οι τόποι επικαθορίζουν τη δράση των χαρακτήρων που μαθαίνουν μέσα στην ροή της μυθιστορηματικής δράσης ότι «ο κόσμος δεν κατακτάται. Επαναμαγεύεται». Και κάτι σπουδαίο: Μπορεί ο αφηγητής να έχει μαθητεύει σε πολλούς τόπους αλλά εντέλει ανήκει σε ένα μόνο τόπο· τον τόπο της μοίρας του - ό,τι κι αν σημαίνει αυτό.\nΚαι ταυτόχρονα είναι μυθιστόρημα πολιτικό. Και μάλιστα αυτό δηλώνεται με τον πλέον εμφανή τρόπο στο παράθεμα της Σούζαν Σόνταγκ που θέτει ο συγγραφέας στην προμετωπίδα του βιβλίου του:\n[…]και τι νόημα έχει ν’ αφηγούμαστε ιστορίες, αν όχι για να διεγείρουμε την βαθιά επιθυμία του καθενός μας για μια αλλιώτικη ζωή;\nΗ Εκουατόρια διαθέτει όλα τα στοιχεία των μυθιστορημάτων της πρωτοπορίας.\nα) Πρωτοπρόσωπος ενδοδιηγητικός αφηγητής: από την αρχή ακούμε τον αφηγητή Μιχαήλ Μοδινό του Όθωνος να μονολογεί αραδιάζοντας αναμνήσεις και αναστοχασμούς, ύστερες σκέψεις κι αποτιμήσεις.\nβ) Αστάθεια της ταυτότητας του ήρωα και διάσπαση της προσωπικότητας του. Ο Μιχαήλ Μοδινού του Όθωνος είναι άτομο που βρίσκεται σε κατάσταση εσωτερικής σύγκρουσης, όπου το συνειδητό παλεύει ενάντια στις δυνάμεις του ασυνείδητου ή, άλλοτε η λογική του αντικρούεται από τον παραλογισμό του εξωτερικού κόσμου.\nγ) Σύντηξη κειμενικών ειδών: η επιστημονική συγχωνεύεται με την αφηγηματική γλώσσα, το δοκίμιο με την ιστοριογραφία, η ημερολογιακή γραφή με το στοχασμό, η μυθοπλασία με τη γεωγραφία, τα ιστορικά γεγονότα με πληροφορίες της καθημερινότητας κλπ\nδ) Ενσωμάτωση ντοκουμέντων όπως συνηθίζεται στο μη μυθοπλαστικό μυθιστόρημα (nonfiction novel): περιλαμβάνει τεκμηριωτική μυθοπλασία, ενσωματώνει ημερολογιακές καταγραφές, εικόνες, χάρτες, τεκμήρια υπαρκτά ή επινοημένα, αρχεία, κειμενικά ίχνη και παραθέσεις είτε από προσωπικές εμπειρίες του ίδιου του αφηγητή είτε από μαρτυρίες και εξομολογήσεις προσώπων φίλα (ή εχθρικά) κείμενων προς αυτόν.\nε) Συγκρότηση μιας εμφανούς διακειμενικότητας που προκαλεί αναγωγές και συνάφειες όχι μόνο με τον παρελθόντα χρόνο των γεγονότων αλλά και με όσα συμβαίνουν στο δικό μας παρόν.\nΕν τέλει η Εκουατόρια είναι μυθιστόρημα που εμπνέεται αρχικά από τις μυθιστορηματικές μορφές του εγκυκλοπαιδισμού. Είναι ταυτόχρονα ιστορικό, μυθιστόρημα περιπέτειας, εξωτικό που ξανοίγεται στη μεταποικιακή θεωρία, είναι ταξιδιωτικό που ενεργοποιεί τη φυγή από τον πολιτισμό ως αφορμή μαθητείας και επανακαθορισμού της ταυτότητας και του νοήματος της ζωής του αφηγητή, είναι φιλοσοφικό, πολιτικό και οικολογικό μυθιστόρημα που ενεργοποιεί όλες τις προηγούμενες οφειλές σε μια γραφή που έδειξαν τα μυθιστορήματα της πρωτοπορίας.\nΟ «Ροβινσών Κρούσσος» του Ντεφόου, οι «Εξομολογήσεις» του Ρουσώ, το «Μόμπι Ντικ» του Μέλβιλ, τα έργα του Φλομπέρ, ο «Οδυσσέας» του Τζόυς, ο «Παρασκευάς» του Μισέλ Τουρνιέ, η «H καρδιά του σκότους» του Κόνραντ, το «Φως τον Αύγουστο» του Φόκνερ, το «Homo Faber» του Μαξ Φρις είναι παρόντα ως διαρκής αφομοιωμένες επιρροές που καθορίζουν τη μορφή και τη θεματική της Εκουατόρια.\nΤελικά με δυο λόγια, η Εκουατόρια του Μιχάλη Μοδινού είναι ένα κεντροευρωπαϊκό μυθιστόρημα γραμμένο από έναν Έλληνα.\n1 Το Σουδάν αποτελούσε από το 1821 κτήση της Αιγύπτου, που με τη σειρά της μετατράπηκε το 1882 σε αποικία της Βρετανικής Αυτοκρατορίας με «συγκυρίαρχο» την Οθωμανική.\n2 Έντουαρντ Σνίτσερ (Edward Schnitzer) γνωστός με το ψευδώνυμο Μεχμέτ Εμίν πασάς, στα αραβικά Muhammad al-Αmin (Σιλεσία 1840 – Κονγκό 1892). Εργάστηκε ως γιατρός του οθωμανικού στρατού. Ασπάστηκε τον ισλαμισμό. Στη συνέχεια τέθηκε στην υπηρεσία των Άγγλων στις επιχειρήσεις τους εναντίον του Σουδάν. Συνεργάστηκε στενά με τον στρατηγό Γκόρντον και διηύθυνε τις υγειονομικές υπηρεσίες του Σουδάν. Διορίστηκε διοικητής της Ισημερινής επαρχίας. Δολοφονήθηκε από δουλεμπόρους, οι οποίοι έτρεφαν μίσος εναντίον του επειδή ήταν κατά της δουλείας και αγωνιζόταν για την υλική και ηθική ανύψωση των μαύρων.\n3 Οι Σουδανοί είχαν ξεσηκωθεί με αρχηγό τον Μάχντι κατά της αιγυπτοβρετανικής κυριαρχίας στη χώρα τους. Η βρετανική κυβέρνηση αποφάσισε να εγκαταλείψει το Σουδάν θεωρώντας ότι δεν άξιζε τον κόπο και το κόστος. Για αυτό έδωσε εντολή στον στρατηγό Γκόρντον να οργανώσει μια αποστολή εκκένωσης των Βρετανών και Αιγυπτίων υπηκόων από την πρωτεύουσα Χαρτούμ. Όμως εκείνος μόλις έφτασε αποφάσισε να ασκήσει τη δική του πολιτική πιστεύοντας ότι μπορεί να επικρατήσει και οχυρώθηκε στην πόλη. Σύντομα βρέθηκε πολιορκημένος με τις προμήθειες να τελειώνουν. Η κυβέρνηση υποχρεώθηκε να στείλει εκστρατευτικό σώμα υπό τον στρατηγό Γούλσλεϊ που έφτασε όταν πια το Χαρτούμ είχε πέσει και ο Γκόρντον είχε σκοτωθεί. Στους επόμενους μήνες οι Βρετανοί αποσύρθηκαν για να επιστρέψουν 10 χρόνια αργότερα με τον Λόρδο Κίτσενερ, ο οποίος υπέταξε το Σουδάν μετά από εκστρατεία τριών ετών, το 1898. Στην ταινία ‘Χαρτούμ’ (1966) ο Λόρενς Ολίβιε ενσάρκωσε τον Μάχντι και ο Τσάρλτον Ίστον τον στρατηγό Γκόρντον.\n4 Η συγκεκριμένη αποστολή ενέπνευσε τον Κόνραντ, καθώς λέγεται, να γράψει την Καρδιά του Σκότους.\nΑναρτήθηκε από ΘΩΜΑΣ ΨύΡΡΑΣ στις 1:44 π.μ.\nΕτικέτες Εκουατόρια, Εμίν πασάς, Θωμάς Ψύρρας, Μάχντι, Μιχάλης Μοδινός, Μοδινός, μυθιστόρημα, Νείλος, Σουδάν, Ψύρρας\nΜιχάλης Μοδινός: Εκουατόρια, Καστανιώτη, Αθήνα 201...\nΓεννήθηκε το 1954 στον Τύρναβο της Θεσσαλίας. Σπούδασε Φιλολογία στο Πανεπιστήμιο της Θεσσαλονίκης. Υπήρξε εκδότης του εκπαιδευτικού περιοδικού "Σημείο", μέλος της ομάδας του περιοδικού "Αυτό" και του περιοδικού "Γραφή". Μελέτες και άρθρα του δημοσιεύτηκαν στα περιοδικά Γραφή, Σημείο, Αντί και στις εφημερίδες Ελευθερία, Αυγή, Ελευθεροτυπία και Καθημερινή. Κείμενά του ανθολογήθηκαν στα σχολικά βιβλία των νέων ελληνικών. Έργα του: "Πυκνός Καιρός" μυθιστόρημα (εκδ. Κανάκη,1993), "Τα Ψάρια της Παναγίας" νουβέλα (Τραμάκια, 1998), "Μαράν Αθά", μυθιστόρημα (Κέδρος 2004), "Λάρισα - μια πόλη στη Λογοτεχνία", το "Ημερολόγιο 2008 - Θεσσαλίαί", "Θεσσαλία- ο τόπος και οι άνθρωποι", "Κιλελέρ" (Μεταίχμιο),"Η τύχη της Ποίησης στο Φανταστικό Χαλιφάτο" (Θράκα 2016) και "Πάνω Κάτω, κείμενα έκτακτης ανάγκης 2012-2014" (Θράκα 2017). Το μυθιστόρημα "Μαράν Αθά" παρουσιάστηκε το 2009 στο θέατρο (σκηνοθ. Δήμου Αβδελιώδη με τη Γιασεμή Κηλαηδόνη). .


Προσαγωγή Φουρθιώτη: Με το ίδιο όπλο πυροβόλησαν το σπίτι του και τους αστυνομικούς – THE PAPER\nΣτα γραφεία του Τμήματος Εκβιαστών στη ΓΑΔΑ προσήχθη το μεσημέρι της Τρίτης ο παρουσιαστής Μένιος Φουρθιώτης μαζί με άλλα εννέα άτομα. Ανάμεσα στους προσαχθέντες βρίσκονται και δύο παλιοί γνώριμοι των αρχών οι οποίοι έχουν απασχολήσει την ΕΛ.ΑΣ για εκβιασμούς κατά καταστήματων.\nΣημειώνεται πως νωρίτερα την Τρίτη οι άνδρες της ΕΛ.ΑΣ πραγματοποίησαν έρευνες στην κατοικία του παρουσιαστή, από όπου και κατασχέθηκαν ηλεκτρονικοί υπολογιστές και άλλα στοιχεία ενώ ένα άλλο κλιμάκιο της αστυνομίας, παρουσία εισαγγελέα βρέθηκε και στο κανάλι Ε. Μάλιστα κατάφεραν να εισέλθουν στο γραφείο του παρουσιαστή με τη βοήθεια κλειδαρά.\nΣτο μεταξύ οι αστυνομικοί συνεχίζουν την έρευνά τους και ψάχνουν να δουν εάν τα συγκεκριμένα πρόσωπα είναι τα ίδια που συμμετείχαν στο περιστατικό με τους πυροβολισμούς έξω από το σπίτι του Φουρθιώτη. Ακόμη εξετάζουν το ενδεχόμενο είτε ο παρουσιαστής να ήταν σε επικοινωνία μαζί τους είτε να βρίσκεται κάτι άλλο πίσω από τη συγκεκριμένη υπόθεση.


Μαρτίνς: «Οι φίλαθλοί μας, αξίζουν τον Ολυμπιακό του β’ ημιχρόνου»!\nΑναρτήθηκε Σάββατο 14 Σεπτέμβριος 2019, 23:52 στην Κατηγορία: Αθλητικά Ετικέτες: Ολυμπιακός, ποδόσφαιρο, Σπορ -ΠΗΓΗ-\nΣτα πρώτα 45 λεπτά δεν είχαμε την απαραίτητα συγκέντρωση. Πήραμε ρίσκο από παίκτες που δεν ήταν έτοιμοι. Στην επανάληψη, όμως, είδαμε τον Ολυμπιακό που θέλουμε να βλέπουμε και αυτόν τον Ολυμπιακό αξίζουν οι φίλαθλοι μας».\n« Νεκρός ανασύρθηκε ορειβάτης στον Όλυμπο!\nΠροσάραξη φορτηγού πλοίου στον Θερμαϊκό! »


Το unfair... play της Καμμένου! - Πολο - gavros.gr\nΣάββατο, 16 Φεβρουαρίου 2019 - 15:10\nΚαι τι δεν έχουμε ακούσει τον τελευταίο καιρό περί fair play! Γιατί ένας παίκτης δεν σταμάτησε τη φάση ή γιατί τη συνέχισε, ενώ κάποιος άλλος είναι τραυματίας.\nΣτο fair play όμως έχει σημασία και ο σεβασμός στον αντίπαλο. Κι αυτό που έκανε η Αλεξία Καμμένου, στον τελικό του Φάιναλ-4 του Κυπέλλου Ελλάδας στο πόλο Γυναικών, στη Χίο, ήταν unfair... play!\nΟ τελικός ήθελε 35,3 δευτερόλεπτα για να ολοκληρωθεί και η Βουλιαγμένη είχε το προβάδισμα με 10-7. Με τρία γκολ διαφορά, κάτι περισσότερο από μισό λεπτό για το φινάλε του. Με την προπονήτρια της Βουλιαγμένης να καλεί, σε εκείνο το σημείο, τάιμ άουτ! Τι περίμενε; Πώς μέσα σε 35'' θα δέχονταν η ομάδα της τρία γκολ; Γιατί σε ένα ματς πόλο, όταν είναι δύο αντίπαλοι της ίδιας δυναμικής, αυτό δεν θα γίνει ποτέ!\nΔεν ήταν αυτός ο λόγος! Άλλος ήταν... Και είναι προφανές...\nΌταν τόσα χρόνια σε έχει νικήσει τόσες πολλές φορές ο Ολυμπιακός, όταν οι κοπέλες του Θρύλου «βουλιάζουν» συνεχώς εκείνες της Βουλιαγμένης, ούτε να πανηγυρίσεις έναν τίτλο δεν ξέρεις! Βγάζεις ό,τι έχεις μέσα σου. Συνήθως όχι τα θετικά σου στοιχεία...\nΚι αυτό έκανε η Αλεξία Καμμένου... Αυτό έδειξε με την κίνησή της. Και τελικά στη ζωή, όπως αποδεικνύεται, τίποτα δεν είναι τυχαίο. Ειδικά για αυτά που πιστεύει μια μεγάλη μερίδα του κόσμου για ορισμένα πρόσωπα.\nΜικρό... Παπαστράτειο το Ιωνικό κολυμβητήριο!\nΟ κόσμος του Ολυμπιακού ήταν εκεί, στη Χίο, στο πλευρό της ομάδας πόλο Γυναικών.


Τι είναι το lifting δοντιών - In esseΤι είναι το lifting δοντιών - In esse\nΤα δόντια μας όσο μεγαλώνουμε λεπταίνουν, οπότε τα χείλη σταδιακά κινούνται προς τα μέσα. Με την προσθήκη όγκου στην εξωτερική επιφάνεια των δοντιών, το χείλος μπορεί να ανυψωθεί φυσικά καθώς έχει πίσω του μια υποστηρικτική δομή. Ως αποτέλεσμα έχουμε το να μαλακώνουν οι λεπτές γραμμές γύρω από το στόμα, ενώ όπως και να το κάνουμε δημιουργούνται δυσχρωμίες, στραβώνουν τα δόντια, ενώ τα παλιά σφραγίσματα και τα σπασμένα δόντια αποτελούν συνηθισμένα αισθητικά προβλήματα.\nΗ λεύκανση δοντιών, η ουλογλυπτική και η αισθητική οδοντιατρική, είναι μερικές από τις τεχνικές που μπορούν σε λίγες μόνο επισκέψεις να διορθώσουν ελαττώματα στο χρώμα, στο σχήμα, άλλα και τη θέση των δοντιών ώστε αυτά να φαίνονται λευκά, υγιή και ίσια.\nΟι οδοντίατροι μπορούν να σας ενημερώσουν για το πόσες επισκέψεις απαιτούνται για ένα ολοκληρωμένο lifting δοντιών χρειάζεστε για να πετύχετε ένα ιδανικό αποτέλεσμα.\n'Τι είναι το lifting δοντιών' has no comments


Lockdown: Με «2» στα 2 χιλ. από τα σπίτια μας και «6» μόνο με τα πόδια - ΕΛΛΑΔΑ - XrimaOnline.gr\nΕΛΛΑΔΑ UPD 18:59 03/03/21, 18:15\nΑλλαγές ως προς τη χρήση των κωδικών «2» και «6» με την αποστολή SMS στο 13033, με τις οποίες σταματούν οι διαδημοτικές μετακινήσεις, προβλέπει μεταξύ άλλων το αυστηρότερο lockdown, που θα τεθεί σε ισχύ από τις 6 το πρωί Πέμπτης έως και τις 6 το πρωί της 16ης Μαρτίου σε όλη τη χώρα.\nΤο τρίτο κύμα βρίσκεται στην κορύφωσή του με ολοένα και περισσότερες περιοχές της Ελλάδας να καταγράφουν αυξημένο επιδημιολογικό φορτίο, οπότε η αυστηροποίηση των μέτρων θεωρήθηκε απαραίτητη, τη στιγμή που κρούσματα, διασωληνώσεις και εισαγωγές στα νοσοκομεία καταγράφουν απανωτά άλματα, ενώ και οι θάνατοι έχουν αυξηθεί τα τελευταία 24ωρα.\nΣυγκεκριμένα, σχετικά με τη χρήση του κωδικού «2», τίθεται χιλιομετρικός περιορισμός, στα 2 χιλιόμετρα από τον τόπο κατοικίας.\nΤην ίδια ώρα, η χρήση του κωδικού «6» θα αφορά μετακινήσεις μόνο με τα πόδια ή με ποδήλατο και όχι με αυτοκίνητο.\nΠιο αναλυτικά, σύμφωνα με τον κ. Χαρδαλιά, οι αλλαγές ως προς τους κωδικούς έχουν ως εξής:\n-Με τον κωδικό «2», μετακίνηση για προμήθεια βασικών αγαθών, αλλά με τον κωδικό «3» όσον αφορά στο σκέλος των τραπεζών, η μετακίνηση θα πραγματοποιείται μόνο εντός του οικείου δήμου ή σε απόσταση ως 2 χιλιόμετρα.\n-Με τον κωδικό «6», που αφορά στην άθληση, η μετακίνηση θα γίνεται αποκλειστικά και μόνο πεζή ή με ποδήλατο. Απαγορεύονται οι μετακινήσεις με αυτοκίνητο ή μοτοσυκλέτα.\n-Για τον κωδικό «4», τα ελεγκτικά όργανα θα πρέπει να ζητάνε επιπλέον αποδεικτικά, προκειμένου να διαπιστώνεται η επάρκεια της κατ' εξαίρεση μετακίνησης για τους πολίτες.\nΣτο «βαθύ κόκκινο»\nΣτο μεταξύ, όπως ανακοίνωσε ο υφυπουργός Πολιτικής Προστασίας, στο «βαθύ κόκκινο» περνούν Αττική, Αχαΐα, Αρκαδία, Θεσσαλονίκη, Λάρισα, Λευκάδα εκτός Μεγανησίου, Φθιώτιδα, Αργολίδα, Κορινθία, Θεσπρωτία, Άρτα, Σάμος, Βοιωτία, Χίος, Αιτωλοακαρνανία, Ρόδος, Ηράκλειο και Εύβοια εκτός Σκύρου.\nΣτις περιοχές που βρίσκονται στο «κόκκινο», η κυκλοφορία δεν θα επιτρέπεται από τις 9 το βράδυ έως τις 5 το πρωί.\nΣτις περιοχές που βρίσκονται στο «βαθύ κόκκινο», η απαγόρευση κυκλοφορίας θα ξεκινά στις 7 αντί για τις 6 το απόγευμα. Μόνες εξαιρέσεις η Αττική και η Θεσσαλονίκη, όπου τις καθημερινές η απαγόρευση θα ξεκινά από τις 9 το βράδυ και έως τις 5 το πρωί.\n«Οι μεταλλάξεις μεγενθύνουν και την μικρότερη παράλειψη»\nΚάνοντας λόγο για έναν χρόνο με διαρκή μέτρα, με πολλές ανηφόρες και σκαμπανεβάσματα, ο κ. Χαρδαλιάς υπογράμμισε ότι «σε αντίθεση με τον προηγούμενο Μάρτη τώρα βλέπουμε το τέλος, αλλά δεν έχουμε τελειώσει με τον κορονοϊό».\nΑναφέρθηκε, βέβαια, στις μεταλλάξεις τονίζοντας χαρακτηριστικά: «οι μεταλλάξεις επιταχύνουν περαιτέρω την μετάδοση του ιού μεγεθύνοντας ακόμη και την μικρότερη παράλειψη».\nΠάνω από το 1 ο δείκτης μεταδοτικότητας\nΜάλιστα, ο κ. Χαρδαλιάς τόνισε ότι με τα ίδια μέτρα αντί για 0,9 έχουμε 1,1 δείκτη Rt και βραδεία επιδείνωση της πανδημίας. «Έχουν εντοπιστεί 1.756 πολίτες με διάφορες μεταλλάξεις, εκ των 1667 της βρετανικής μετάλλαξης και 48 της νοτιοαφικανικής μετάλλαξης. Η πλειονότητα των κρουσμάτων είναι εγχώρια και δεν συνδέεται με ταξίδι στο εξωτερικό», δήλωσε ο ίδιος.\nΌπως σημείωσε, οι μεταλλάξεις έφεραν και μια γενικότερη επιδείνωση της επιδημιολογικής εικόνας σε μια σειρά από περιοχές, όπως στην Κρήτη, όπου εντοπίστηκε η βρετανική, αλλά και ο Εύοσμος όπου διαπιστώθηκε η νοτιοαφρικανική.\n«Ακόμη μια μικρή προσπάθεια θα φέρει μια μεγάλη νίκη», τόνισε ο υφυπουργός Πολιτικής Προστασίας.


Κερδίστε 10 διπλές προσκλήσεις για το φεστιβάλ χορού και video art του ΙΕΤΜ στις 17/10 (Οι νικητές) - Sin Radio Contests\nΚερδίστε 10 διπλές προσκλήσεις για το φεστιβάλ χορού και video art του ΙΕΤΜ στις 17/10 (Οι νικητές)\nΣτο πλαίσιο της Διεθνούς Καμπάνιας για την Ελευθερία της Έκφρασης “Freedom of Expression” του ΙΕΤΜ και της συνάντησης που έγινε στη Βηρυτό (IETM Satellite in Beirut) 6 – 9 Οκτωβρίου 2016, η εταιρεία KART Productions και η σκηνοθέτης Μαρία Ξανθοπουλίδου διοργάνωσαν παράλληλο φεστιβάλ με τη συμμετοχή χορογράφων και video artists με θέμα “Freedom of Expression“. Το φεστιβάλ πήρε παράταση και για σήμερα δίνουμε την δυνατότητα σε 10 τυχερούς να το επισκεφθούν τη Δευτέρα 17/10, κερδίζοντας από 1 διπλή πρόσκληση ο καθένας.\nΤη Δευτέρα 17 Οκτωβρίου θα επαναληφθούν ορισμένες από τις συμμετοχές video art και χορού του Φεστιβάλ “Freedom of Expression” του ΙΕΤΜ που έγινε με επιτυχία από τις 6 έως τις 9 Οκτωβρίου στο Θέατρο Οδού Κεφαλληνίας-Β’ σκηνή, από την Kart Productions.\n«ΚΡΑΝΑΗ»Ομάδα Ohana- Νικολέττα Σοφία\n«XXXY» Ομάδα Aniline Dancetheatre\nΘέατρο της οδού Κεφαλληνίας/Β’ Σκηνή, Κεφαλληνίας 16-18 Κυψέλη\nΔημοσιεύστηκε στην κατηγορία Αρχείο, Διασκεδαση, Θέατρο, Μουσική στις 15/10/2016 από την/τον sin_radio.\n← Κερδίστε 3 διπλές προσκλήσεις για τη μουσική παράσταση “Τα τραγούδια της ξενιτιάς στο γύρισμα του χρόνου” στις 30/10 (Οι νικητές) Κερδίστε 2 διπλές προσκλήσεις για την παράσταση “Κομμάτια σπασμένου καθρέφτη” στο Θέατρο Παραμυθίας, στις 22/10 (Οι νικήτριες) →


Άγγιξε μεγάλο "διπλό" το Ρέθυμνο, έχασε στον πόντο στο Λαύριο! - ΑΓΟΡ - Νέα Κρήτη\nΤώρα διαβάζετε: Άγγιξε μεγάλο "διπλό" το Ρέθυμνο, έχασε στον πόντο στο Λαύριο!\nΆγγιξε μεγάλο "διπλό" το Ρέθυμνο, έχασε στον πόντο στο Λαύριο!\nΗ κρητική ομάδα πλησίασε στη νίκη αλλά τελικά ηττήθηκε 78-77...\nΆρμστεντ και Ντάνιελς έκαναν μεγάλη εμφάνιση, αλλά δεν έφτασε...\nΤο Ρέθυμνο πλησίασε σε μια μεγάλη νίκη μέσα στο Λαύριο αλλά η ομάδα της Αττικής κατάφερε να παραμείνει στην τρίτη θέση της βαθμολογίας της Basket League πανηγύρισε στο τέλος επικρατώντας σε ένα ματς-θρίλερ με σκορ 78-77 κόντρα στο Ρέθυμνο.\nΚορυφαίος παίκτης για τους γηπεδούχους ήταν ο Μουρ με 22 πόντους, 6 ριμπάουντ και 6 ασίστ, με τον Κουζέλογλου να ακολουθεί με 13 πόντους. Από πλευράς φιλοξενούμενων, αυτοί που ξεχώρισαν ήταν οι Αρμστεντ και Ντάνιελς, οι οποίοι σημείωσαν από 22 και 18 πόντους αντίστοιχα.\nΣτα πρώτα λεπτά του αγώνα οι φιλοξενούμενοι ήταν αυτοί που είχαν τον κύριο λόγο μέσα στο παρκέ, με την ομάδα του Ρεθύμνου να καταφέρνει να παίρνει ένα μικρό προβάδισμα 7 πόντων (7-14), μετά από λεϊ απ του Λι. Οι γηπεδούχοι στην συνέχεια έβγαλαν αντίδραση και μειώνοντας σταδιακά την διαφορά, κατάφεραν να πάρουν κεφάλι στο σκορ (18-16), με τον Κακλαμανάκη να ευστοχεί σε δύο ελεύθερες βολές. Το τελικό σκορ της περιόδου ήταν τo 23-19 υπέρ του Λαυρίου. Στην δεύτερη περίοδο ήταν σειρά του Λαυρίου να πάρει διαφορά 7 πόντων, με τον Ουίγκινς να κάνει το 32-25, το Ρέθυμνο όμως δεν τα παράτησε και κατάφερε στο τελευταίο λεπτό να πάρει το προβάδισμα και να κλείσει το ημίχρονο με το υπέρ του σκορ 41-39.\nΣτο δεύτερο ημίχρονο το Ρέθυμνο έδειχνε να είναι ο απόλυτος κυρίαρχος μέσα στο παρκέ, με το Λαύριο να δείχνει ότι δεν μπορεί να αντιδράσει, με την Κρητική ομάδα μάλιστα να παίρνει προβάδισμα 8 πόντων (55-63). Από το σημείο εκείνο όμως και μετά, το παιχνίδι έγινε ένα πραγματικό ντέρμπι. Οι δύο ομάδες στα τελευταία λεπτά ήταν κοντά στο σκορ η μία με την άλλη, με τον Κουζέλογλου να δίνει μάλιστα το προβάδισμα στο Λαύριο, με τον παίκτη των γηπεδούχων να ευστοχεί σε δύο βολές και να κάνει το 69-68. Τα τελευταία λεπτά του αγώνα ήταν δραματικά, ενώ το Ρέθυμνο έχασε μεγάλη ευκαιρία να φύγει με το διπλό, με τον Άρμστεντ να αστοχεί σε σουτ 2 πόντων στα τελευταία δευτερόλεπτα, με το Λαύριο να είναι αυτό τελικά που πανηγύρισε τη νίκη με σκορ 78-77.\nΛΑΥΡΙΟ (Σερέλης): Νίξον 10 (2), Κακλαμανάκης 9 (8 ριμπάουντ), Λαμπ 8, Μέγιερ 4, Γουίγκινς 6, Παπαδημητρίου, Τζόνσον 6, Κουζέλογλου 13 (1), Μουρ 22 (3).\nΡΕΘΥΜΝΟ (Βετούλας): Γκούντγουιν 4, Μούντι 8, Λι 10, Γιαννόπουλος 6 (2), Άρμστεντ 22 (3), Ντάνιελς 18 (1), Κώττας 1, Χριστοδούλου 8 (1), Στεφανίδης, Χόμπσον


TRIXERA NUTRITION ΚΡΕΜΟΝΤΟΥΣ | Eau thermale Avène\nTriXera NUTRITION- Ξηρό δέρμα ›\nTRIXERA NUTRITION ΚΡΕΜΟΝΤΟΥΣ\n( 9 Κριτικές )\nΦιάλη με αντλία 500 ml, Σωληνάριο 100 ml\n( 9 Κριτικές ) Πείτε μας τη γνώμη σας\nΟΙΚΟΓΕΝΕΙΑ + ΜΩΡΟ\n5 9 Κριτικές\nΒάσω 30 years 2020-10-27\nΌ,τι καλύτερο για την επιδερμίδα μου! Έγινε η πρώτη μου επιλογή\nΑσιμινα 42 years 2020-10-27\nΕνυδάτωση και απαλοτητα\nΛεπτή υφή κρέμας και αίσθηση απαλότητας αμέσως μετά την εφαρμογή, συν την πραγματική καθημερινή ενυδάτωση που χρειάζεται το δέρμα! Απίθανο!\nΓΕΩΡΓΙΑ 41 years 2020-10-27\nΕΙΔΙΚΑ ΓΙΑ ΕΜΑΣ ΠΟΥ ΕΧΟΥΜΕ ΞΗΡΟ ΔΕΡΜΑ ΑΛΛΑ ΚΑΙ ΓΙΑ ΤΗ ΜΙΚΡΗ ΜΟΥ ΤΗΣ ΟΠΟΙΑΣ ΤΟ ΔΕΡΜΑΤΑΚΙ ΔΕΝ ΤΟ ΕΜΠΙΣΤΕΥΟΜΑΙ ΕΥΚΟΛΑ. ΚΑΤΑΠΛΗΚΤΙΚΟ ΠΡΟΪΟΝ ΚΑΙ ΓΙΑ ΤΟ ΠΡΟΣΩΠΟ. ΑΝΑΚΟΥΦΙΖΕΙ ΑΠΟ ΤΗΝ ΞΗΡΟΤΗΤΑ ΑΠΟ ΤΗΝ ΠΕΩΤΗ ΚΙΟΛΑΣ ΧΡΗΣΗ.\nΑναστασία 43 years 2020-10-24\nΈνα τέλειο προϊόν που προσφέρει ενυδάτωση στην επιδερμίδα\nΚατερίνα 36 years 2020-10-23\nΕίναι παρά πολύ ωραίο με ήπια μυρωδιά. ..το προτείνω για όλη την οικογένεια.\nΕφαρμόστε σε υγρό δέρμα και κάνετε αφρό. Ξεπλύνετε καλά και στεγνώστε απαλά.\nΨεκάστε απαλά με το Σπρέι ιαματικού Νερού της Avène.\nΣτη συνέχεια εφαρμόστε το Λεπτόρρευστο θρεπτικό Baume ή Γαλάκτωμα 1-2 φορές την ημέρα.


Ούγκλιτς - Ειδήσεις - Κοινωνία - Η Φωνή της Ρωσίας\n15 Νοεμβρίου 2011, 11:24 0\nTo Ούγκλιτς (Uglich) είναι μια από τις πιο όμορφες, κομψές και λαμπρές πόλεις στο Βόλγα.\nΆκριβώς εδώ έληξε η δυναστεία των Ρουρικίδων στο ρωσικό θρόνο. Δυναστεία, που κυβερνούσε το κράτος για 700 συνέχεια χρόνια. Εδώ δολοφονήθηκε και ο διάδοχος του Ιβάν του Τρομερού – ο ανήλικος γιός του - Ντμίτρι.\nΜάλλον σε όλους είναι γνωστό το γεγονός ότι ο Ιβάν ο Τρομερός (Ιβάν ΙV Grozny) (από τη δυναστεία των Ρουρικίδων) σε ξέσπασμα θυμού σκότωσε με την ράβδο του τον γιό του Ιβάν. Εκτός από τον Ιβάν ο Ιβάν ο Τρομερός είχε ακόμα δύο παιδιά – τον Φιόντορ, από την πρώτη του γυναίκα και τον Ντμίτρι – από τον έβδομο του γάμο. Ύστερα από το θάνατο του τσάρου ενθρονίστηκε ο Φιόντορ, που είχε αδύνατο χαρακτήρα. Ο Φιόντορ δεν ήθελε καθόλου να κυβερνά το κράτος. Προτιμούσε να προσεύχεται ήσυχα και ο πατέρας του, όταν ζούσε ακόμα, του συγκρότησε ειδικό Αυλικό Συμβούλιο. Το Συμβούλιο αυτό αποτελόταν από 5 άτομα συμπεριλαμβανομένου και του Μπορίς Γκοντουνόφ, ευνοουμένου του Ιβάν του Τρομερού.\nΌ άλλος ανήλικος γιός του Ιβάν του Τρομερού – ο Ντμίτρι - μετά το θάνατο του πατέρα του εξορίστηκε μαζί με την μητέρα του στο Ούγλιτς. Ο Ντμίτρι έμοιαζε πολύ με τον πατέρα του και διέφερε από τον αδυνάτου χαρακτήρα και αδιάφορο για τις κρατικές υποθέσεις αδελφό του Φιόντορ. Ο Φιόντορ δεν είχε παιδιά και όλα έδειχναν ότι ο Ντμίτρι μετά το θάνατο του αδελφού του θα ανέλθει στο ρωσικό θρόνο.\nΌμως στις 15 Μαΐου του 1591 ο 8χρονος Ντμίτρι βρέθηκε νεκρός με κομμένο τον λαιμό. Επίσημα ανακοινώθηκε τότε ότι το αγόρι τραυματίστηκε μόνο του με κάποιο αιχμηρό αντικείμενο σε στιγμή επιληπτικού παροξυσμού. Ο κόσμος όμως έλεγε ότι ο θάνατος του διαδόχου του Ιβάν του Τρομερού σύμφερε στον Γκοντουνόφ, ενώ το τι συνέβηκε στην πραγματικότητα παρέμεινε άγνωστο.\nΕκατό χρόνια μετά από το θάνατο του τσαρέβιτς (τσάροπουλου), εκεί όπου τον βρήκαν νεκρό, χτίστηκε εκκλησία, η οποία ονομάζεται εκκλησία στο αίμα του Ντμίτρι. Στις τοιχογραφίες της είναι απεικονισμένη η ιστορία του θανάτου του τσαρέβιτς.\nΣτον 15ο αιώνα στο Ούγκλιτς χτίστηκε Κρεμλίνο, ισχυρό οχυρωματικό έργο με πολλούς πύργους, γερά τείχη και κινητές γέφυρες. Ως τις μέρες μας διατηρήθηκαν μόνο μερικές εκκλησίες, μαζί και ο Ναός της Μεταμορφώσεως του Σωτήρος με το υπέροχο επιχρυσωμένο εικονοστάσιό του.\nΤο αρχαιότερο οικοδόμημα του Κρεμλίνου του 15ου αιώνα είναι εκείνα τα παλάτια, όπου ζούσε ο τσαρέβιτς Ντμίτρι με τη μητέρα του. Τα παλάτια αυτά διαφυλάχτηκαν ως τις μέρες μας στην αρχική τους όψη.\nΣτο Ούγκλιτς υπάρχουν δύο μεγάλα μοναστήρια - η Μονή του Αγίου Αλεξίου – γυναικείο μοναστήρι, που χτίστηκε στον 14ο αιώνα και που λειτοιυργεί και σήμερα, καθώς επίσης και η Μονή των Θεοφανείων για κορασίδες που χτίστηκε δίπλα από το Κρεμλίνο. Ακριβώς εδώ μετά το θάνατο του τσαρέβιτς Ντμίτρι έκλεισαν τη μητέρα του – Μαρία Φιόντοροβνα.\nΤο Ούγκλιτς έχει πολλά Μουσεία. Το πιο ενδιαφέρον απ’ αυτά είναι το Μουσείο Ρωσικής Βότκας. Η αλήθεια είναι ότι ο Ρώσος «βασιλιάς της βότκας» Πιότρ Σμιρνόφ κατάγεται από αυτή την πόλη. Εδώ γεννήθηκε και εδώ θάφτηκε. Ο Σμιρνόφ προέρχεται από δουλοπάρηκους αγρότες, αλλά χάρι στα πηγαία ταλέντα του έγινε ένας από τους πλουσιότερους εμπόρους ακόμα και προμηθευτής προϊόντων για την τσαρική αυλή. Στο Μουσείο μπορεί να δει κανείς αρχαίες συσκευές σπιτίσιας βότκας και τις πρώτες μηχανές εμφιάλωσης. Μπορεί επίσης όχι μόνο να δει τη βότκα, αλλά και να την δοκιμάσει στην αίθουσα γευσιγνωσίας.\nΈνα άλλο ενδιαφέρον και περίεργο Μουσείο είναι το Μουσείο έργων τέχνης φυλακισμένων. Σε δύο μικρές αίθουσες παρουσιάζονται αντικείμενα που κατασκεύασαν κρατούμενοι από πρόχειρα υλικά. Εκτός από διάφορα αντικλείδια και ακονιστήρια εδώ εκτίθενται και πίνακες, ζωγραφισμένοι σε σεντόνια με συνηθισμένο στυλό. Το Μουσείο αυτό προορίζεται, βέβαια, για τους φίλους τέτοιας τέχνης, αλλά άλλο τέτοιο δεν υπάρχει στη Ρωσία.\nΣτο Ούγκλιτς μπορεί να ταξιδέψει κανείς οποιαδήποτε εποχή του χρόνου. Το καλοκαίρι ιδιαίτερο ενδιαφέρον παρουσιάζει ο περίπατος στο Βόλγα με ένα ποτάμιο πλοίο ή με μιά μικρή μηχανοκίνητη βάρκα. Τον Αύγουστο εδώ λειτουργεί παραδοσιακά Έκθεση Σοδειάς. Η πόλη είναι επίσης καλή και τον χειμώνα. Τον Φεβρουάριο εδώ διοργανώνεται ένα ιδιόμορφο Φεστιβάλ με την επωνυμία «Χειμερινές διασκεδάσεις». Ο Βόλγας αυτή την περίοδο είναι σκεπασμένος από παχύ στρώμα πάγου και όποιος θέλει μπορεί να κάνει ένα αξέχαστο πατινάζ. Διοργανώνονται επίσης εδώ περίπατοι με έλκηθρα και τετράτροχες μοτοσικλέττες (ATV), που προσφέρονται με ενοίκιο, καθώς επίσης και χειμερινή αλιεία.\nΦεύγοντας από το Ούγκλιτς μη ξεχάσετε να αγοράσετε, βέβαια, και κάποιο σουβενίρ – τα ξακουστά είδη από λινάρι, κούκλες και μάλλινες κάλτσες.\nΤαξιδεύοντας στη Ρωσία, Ούγκλιτς, Κοινωνία


Θα πιέσει για VAR η UEFA - Novasports.gr\nΘα πιέσει για VAR η UEFA\nΗ UEFA σκοπεύει στην όσο το δυνατόν γρηγορότερη χρήση του VAR στο ελληνικό ποδόσφαιρο, όπως έγινε σαφές στους "μεγάλους" του ελληνικού ποδοσφαίρου την Πέμπτη.\nΜετά τη συνάντηση που πραγματοποιήθηκε ανάμεσα στις δύο πλευρές, η ευρωπαϊκή ομοσπονδία, κατέστησε σαφές πως θα πιέσει την κυβέρνηση (την Παρασκευή το σχετικό ραντεβού) προκειμένου να επιταχυνθούν οι διαδικασίες εγκατάστασης του VAR στα ελληνικά γήπεδα, τονίζοντας ωστόσο πως θα χρειαστεί χρόνος μέχρις ότου να γίνει η απαραίτητη εκπαίδευση στους Έλληνες διαιτητές.\nΣχετικά με τους τελευταίους, τονίστηκε πως οι πολλές αλλαγές στους καλοκαιρινούς πίνακες, υπάρχουν αρκετοί άπειροι διαιτητές, με ότι προβλήματα μπορεί να επιφέρει αυτό, με το κλίμα πάντως να είναι συναινετικό ανάμεσα στις δύο πλευρές.\nΗ UEFA ζήτησε από τους "μεγάλους", να βοηθήσουν κι αυτοί από την πλευρά τους όσο περισσότερο μπορούν για τη βελτίωση του προϊόντος, με αυτός άλλωστε να είναι και ο σκοπός του δείπνου, να πέσουν δηλαδή οι τόνοι και να δοθούν αμοιβαίες εξηγήσεις.\nΑπό ελληνικής πλευράς, ζητήθηκε να διευθύνουν όλα τα ματς των διεκδικητών του τίτλου, ξένοι διαιτητές, κάτι που όμως φαντάζει εξαιρετικά δύσκολο, αφού η UEFA δεν βρίσκει εύκολα διαθέσιμους ξένους.\nΞένοι διαιτητές θα υπάρξουν πάντως σίγουρα στα ΠΑΟΚ-Άρης, ενώ εφόσον κατατίθεται κοινό αίτημα από οποιεσδήποτε ομάδες για αλλοδαπό διαιτητή, τότε αυτό -τουλάχιστον- θα εξετάζεται.


Κατηγορία: ΕΓΡΑΨΑΝ\tΔημοσιεύτηκε στις 03 Ιουλίου 2019\nΓιάννης Τόλιος, διδάκτωρ Οικονομικών,υποψήφιος Βουλευτής «Λαϊκής Ενότητας» στη Δυτική Αθήνα*\nΌσο πλησιάζουν οι εκλογές, τόσο έντονα προβάλλει ένα ερώτημα, σε παλιούς και νέους ψηφοφόρους. Κατά πόσο η ψήφος τους μπορεί να «πιάσει τόπο» αντί να πάει «χαμένη» ή να βρεθούν στην κατηγορία των... «κοψοχέρηδων» μετά τις εκλογές.!! Ασφαλώς η ψήφος μπορεί να λειτουργήσει ως «τιμωρός», ως «ασπίδα αποτροπής» αντιλαϊκών μέτρων, αλλά να «ανοίξει δρόμους» σε ελπιδοφόρες προοπτικές.!\nΤο «ταξικό πρόσημο»Είτε «χαμένη», είτε «χρήσιμη» η ψήφος δεν είναι πολιτικά ουδέτερη.! «Ωφέλιμη» για έναν τραπεζίτη, είναι αυτή που ανοίγει δρόμο στην αφαίρεση α’ κατοικίας από λαϊκά νοικοκυριά που αδυνατούν να πληρώσουν το στεγαστικό δάνειο. Για έναν εργαζόμενο, ένα νέο ή ένα συνταξιούχο, «ωφέλιμη» ψήφος είναι εκείνη που υπερασπίζεται το δικαίωμα για πλήρη απασχόληση, άμεση επαναφορά κατώτατου μισθού στα 751 €, καταβολή 13ης και 14ηςσύνταξης, κά. Αντίθετα «χαμένη» είναι, όταν εργαζόμενος ψηφίζει δυνάμεις και κόμματα που δεσμεύονται να εφαρμόσουν πολιτικές «Λιτότητας και Επιτροπείας», ενώ η ίδια ψήφος θεωρείται ιδιαίτερα «ωφέλιμη» στους δανειστές, ισχυρά επιχειρηματικά συμφέρονται και ολιγαρχία.!\nΈνα «ψευτοδίλημμα» που …θολώνει τα νερά\nΣτη λογική της «χρήσιμης» και «χαμένης» ψήφου, δομείται το γνωστό «ψευτοδίλημμα» που ….θολώσει τα νερά. Η επιλογή λένε, βρίσκεται μεταξύ «δεξιών/ακροδεξιών» - «προοδευτικών δυνάμεων» και διάφορες παραλλαγές («δεξιά - αντιδεξιά», «πρόοδος - συντήρηση», «Τσίπρας - Μητσοτάκης») που προβάλλουν τα δύο μεγάλα κόμματα για εκβιασμό ψηφοφόρων. Ιδιαίτερα από την πλευρά του ΣΥΡΙΖΑ, πλασάρεται η θεωρία του «μικρότερου κακού». (Πχ. «ο Τσίπρας έκανε ότι μπορούσε, αλλά με Μητσοτάκη θα είναι χειρότερα»).! Το ίδιο «σχήμα» χρησιμοποιήθηκε στο παρελθόν από ΠΑΣΟΚ, για εκβιασμό ψηφοφόρων της Αριστεράς.\nΣε κάθε περίπτωση το «ψευτοδίλημμα» στις διάφορες εκδοχές, έχει δοκιμαστεί και αποδείχτηκεδυσμενές για τα λαϊκά συμφέροντα, αλλά πολύ ωφέλιμο για τα κυρίαρχα συμφέροντα.!Ωστόσο προβάλλει ένα κρίσιμο ερώτημα. Δεν υπάρχουν διαφορές μεταξύ ΣΥΡΙΖΑ και ΝΔ; Είναι ίδια κόμματα; Ασφαλώς όχι.! Σε επίπεδα διακηρύξεων έχουν πολλές διαφορές και σε ορισμένα θέματα σημαντικές. Αλλά σε επίπεδο κυβερνητικής πολιτικής, ιδιαίτερα οικονομικής πολιτικής, ακολουθούν τις ίδιες «συντεταγμένες», διότι έχουν αποδεχτεί και δεσμευτεί στην εφαρμογή του νέου άτυπου Μνημονίου ως 2022 με ορίζοντα το 2060 (!), στο όνομα της εξασφάλισης «πρωτογενών πλεονασμάτων» 3,5% του ΑΕΠ, και 2,2% σε βάθος δεκαετιών. Δηλαδή έχουν δεσμευτεί για συνέχιση της πολιτικής «Λιτότητας και Επιτροπείας», ανεξάρτητα από τις όποιες …«καλές» προθέσεις Τσίπρα ή Μητσοτάκη.\nΕιδικότερα έχουν δεσμευτεί για συνέχιση κατασχέσεων λαϊκών κατοικιών, ξεπουλήματος ΔΕΚΟ και δημόσιας περιουσίας, μείωση φορολογίας εταιρικών κερδών και μερισμάτων, νέα κίνητρα και φοροαπαλλαγές στο κεφάλαιο, διατήρηση ελαστικών μορφών απασχόλησης, μνημονιακού καθεστώτος ΣΣΕ, συρρίκνωση δημόσιας χρηματοδότησης σε υγεία, παιδεία, πρόνοια, Αυτοδιοίκηση, εφαρμογή κεφαλαιοποιητικού μοντέλου κοινωνικής ασφάλισης, συνέχιση αποδιάρθρωση περιβαλλοντικής νομοθεσίας, διατήρηση ειδικών δυνάμεων καταστολής, κατασκευή δικογραφιών ενάντια σε κινητοποιήσεις από Τμήμα Προστασίας του Κράτους, κά. Αυτό είναι το κοινό στοιχείο - οι ακραίες νεοφιλελεύθερες πολιτικές - που απορρέουν από το καθεστώς «Λιτότητας και Επιτροπείας» στο όνομα της «πάση θυσία» παραμονής στην Ευρωζώνη.!\nΣτις εκλογές δεν κατέρχονται μόνο ΣΥΡΙΖΑ και ΝΔ, αλλά και σειρά από μικρότερα κόμματα, ευρέως φάσματος, από ακροδεξιά ως ακροαριστερά. Ψήφο σε δυνάμεις που έχουν παρόμοιους πολιτικούς προσανατολισμούς, παρά τις μικροδιαφορές στα δύο μεγάλα κόμματα (πχ. ΚΙΝΑΛ), είναι στην ουσία «εφεδρείες» των κυρίαρχων πολιτικών. Αντίθετα κόμματα που εμφανίζονται με αντιμνημονιακή ρητορική, χρειάζεται προσεκτική «ανάγνωση» εξαγγελιών και πρακτικών, γιατί καταλήγουν «αναχώματα». Πχ το ΜέΡΑ’25 του Γ.Βαρουφάκη, ένα «κακέκτυπο» του ΣΥΡΙΖΑ πριν γίνει κυβέρνηση, προβάλλει ως «νέος φορέας» που «σχίζει την τρίχα», που «κάνει μαγκιές», αλλά δεν …παραβιάζει τις αποφάσεις του Eurogroup (!), ενώ η Ζ.Κωνσταντοπούλου με την «Πλεύση Ελευθερίας», αρμενίζει …μόνο μπροστά …ούτε δεξιά, ούτε αριστερά, στη γραμμή Μακρόν.!!Ωστόσο υπάρχουν και δυνάμεις που αντιστέκονται με συνέπεια και σταθερότητα τις νεοφιλελεύθερες πολιτικές και με τις προγραμματικές τους θέσεις ανοίγουν δρόμους με ελπιδοφόρες προοπτικές.\nΗ «Λαϊκή Ενότητα» (ΛΑΕ), είναι μια τέτοια δύναμη.\nΤην τελευταία τετραετία, εκτός από το «ηθικό πλεονέκτημα» (καταψήφιση Γ’ Μνημονίου, παραίτηση από αξιώματα και κυβερνητικούς θώκους), έδωσε δείγματα αγωνιστικής συνέπειας και υπεράσπισης ζωτικών συμφερόντων του ελληνικού λαού και της νεολαίας. Παρ’ ότι στις ευρωεκλογές κατέγραψε σημαντικές απώλειες, δεν το βάζει κάτω.! Με άξονα το «μεταβατικό πρόγραμμα φιλολαϊκής εξόδου από την κρίση», απευθύνεται στους εργαζόμενους, τη νεολαία και τα ευρύτερα λαϊκά στρώματα και ζητά τη στήριξη τους. Μια ψήφος πραγματικά ωφέλιμη για κάθε εργαζόμενο και άνθρωπο του μόχθου, αληθινή πολιτική επένδυση για ένα καλύτερο μέλλον.\n(*) Ο Β2-Δυτικός Τομέας περιλαμβάνει: Περιστέρι, Αγ.Βαρβάρα, Αιγάλεω, Χαϊδάρι, Πετρούπολη, Ίλιον, Αγ.Ανάργυροι-Καματερό\n(Δημοσιεύτηκε στην «Εφημερίδα των Συντακτών», 2/7/2019)